Nova pesma Milene Ćeranić cenzurisana zbog brutalnih scena! (video) - Hello! magazin\n– Želeli smo što vernije da prikažemo kako se žena bori sa sobom, u onim stanjima kada na ljubavnom planu ne ide baš sve onako kako bi trebalo. Reditelj spota je došao na ideju da jednom eksplicintnom scenom samoubistva vešanjem završimo spot i celu priču koja prati ekranizaciju. Eksplicitna i možda ne tako tipična, ali sa veoma jasnom i jakom porukom – istakla je Milena.\nA post shared by Milena Ceranic (@ceranicmilena) on Mar 14, 2019 at 12:36pm PDT\n– To se sve desilo pred samu premijeru pesme, pa sam više bila u panici da li će sve stići da se realizuje. Dosnimili smo jednu scenu vanredno i finalni spot poslalali ponovo – zaključila je pevačica.\nMilena Ćeranić: Ja sam bolesni emotivac i zato sam takva kakva jesam\nMilena Ćeranić šokirala publiku videom kojim najavljuje novi hit


SDU Zrenjanin izabrao novo rukovodstvo – Partija radikalne levice\nOpštinska organizacija Socijaldemokratske unije u Zrenjaninu izabrala je novo rukovodstvo na Skupštini održanoj 24. februara. Za članove i članice opštinskog odbora izabrani su Vladimir Pecikoza, Tijana Trivković, Dragan Ćurčin, Goran Živić, Jasmina Aćim, Branislav Jovanov i Bakić Slobodanka.\nNa prvoj sednici za predsedika OO SDU Zrenjanin izabran je Vladimir Pecikoza, jedan od dugogodišnjih lidera UG Ravnopravnost koje je prethodno pristupilo Socijaldemokratskoj uniji. Osim kao jedan od lidera Ravnopravnosti, Vladimir Pecikoza ima i veliko iskustvo u odbrani radničkih prava kao predsednik Samostalnog sindikata zrenjaninske Jugoremedije. Sa timom koji će u naredne dve godine voditi radnička prava će svakao biti jedna od ključnih tačaka rada Socijaldemokratske unije u Zrenjaninu.\nOpštinski odbor SDU Zrenjanin odlučio je da učestvuje na lokalnim izborima i da otvori razgovore o koalicionom nastupu sa partnerskim organizacijama.


U subotu 04. decembra idemo na Idu! - Harper‘s Bazaar\nIda Prester & Lollobrigida 4. decembra u Domu omladine Beograda.\nU organizaciji Doma omladine Beograda, 4. decembra u 21 čas u sali Amerikana Ida Prester beogradskoj publici premijerno će predstaviti svoje solo pesme u koncertnom izvođenju, uz pratnju svog benda Lollobrigida.\nIda Prester je jedinstvena pojava u muzičkom svetu, ali i mnogo više od toga, na kulturnoj sceni regiona. Njena specifična estetika, britki tekstovi i čudesne plesne melodije dovele su je do statusa balkanske indie-pop ikone.\nIda je pre par nedjelja predstavila pubici i jedan od svojih najvećih hitova ’’Sutra’’ u remiksu poznatog dvojca Pocket palma iz Zagreba.


Održan je 54. Sajam nameštaja, rezime - Belgrade Furniture Fair\nOdržan je 54. Sajam nameštaja, rezime\nBeogradski sajam nameštaja kao najvažniji događaj u Jugoistočnoj Evropi u sferi dizajna, proivodnje i distribucije nameštaja na ovogodišnjem, 54. izdanju, u nastojanju da održi vodeću ulogu u afirmaciji svih činilaca industrije nameštaja, okupio je renomirane proizvođače nameštaja i distributere, inženjere, dizajnere i arhitekte, ali i širu javnost. Sajam je na izložbenom prostoru od 55.000 m2 predstavio više od 520 izlagača iz više od 45 zemalja. Uz prisustvo značajno većeg broja poslovnih posetilaca i učesnika iz oblasti dizajna i arhitekture, Sajam je obišlo 67.455 posetilaca.\nKonceptualni pomak koji je prošlogodišnji Sajam napravio u svim bitnim segmentima, od podizanja kvaliteta dizajna, preko orijentacije ka biznisu, pa do velike promene u komunikaciji, imao je za cilj stvaranje uslova za realizaciju ideja i poslovnu saradnju. U tom smislu je ovogodišnje izdanje stavilo akcenat na poslovni segment, i u fokusu Sajma su bile kompanije okrenute dizajnu, inovacijama, kvalitetu i funkcionalnosti nameštaja, kao i najsavremenije mašine i alati za razvijanje drvne industrije. Dizajnerska inovativnost, sveže ideje, upotreba novih tehnologija i platformi, kao i digitalizacija u drvnoj industriji neke su od karakteristika ovogodišnjeg Beogradskog sajma nameštaja.\nPotvrdu novom konceptu Sajma dao je povratak velikih svetskih kompanija među izlagače, ali i priključivanje renomiranih svetskih brendova. Ove godine, na Sajmu su, po prvi put, izlagale neke od izuzetnih i velikih design oriented kompanija među kojima su poznate italijanske kompanije Alivar i Segis. Izlagalo je mnogo više kompanija iz regiona, ali i uglednih dizajnera iz cele Evrope.\nUz povećano prisustvo značajnih kupaca iz sveta, domaće kompanije su ostvarile kontakte sa ciljem produbljivanja dalje saradnje i plasiranja proizvoda na nova tržišta.\nZnačajna novina na ovogodišnjem Sajmu su “Design Talks”, razgovori sa dizajnerima i arhitektama, koji su se odvijali tokom tri sajamska dana. Ovi razgovori, okupili su na istom mestu dizajnere, arhitekte, art direktore i vlasnike kompanija uspešne u evropskim i svetskim okvirima koji intenzivno učestvuju u kreiranju industrije nameštaja.\nMladi dizajneri su se svežim idejama i rešenjima predstavili na “Izložbi mladih dizajnera”, posebnom segmentu sajma koji stavlja akcenat na promovisanje mladih autora i predstavlja svojevrsni presek stanja u savremenom dizajnu.\nNagradu Zlatni ključ, najinovativnijim i najuspešnijim izlagačima na 54. Beogradskom sajmu nameštaja, dodelio je internacionalni žiri. Okupljanje tima internacionalnih eksperata koji odlučuje o nagradi predstavlja težnju da se celokupni sajam sagleda iz međunarodne perspektive.\nSajam nameštaja 2016. pokazao je da je važan partner u ovom segmentu privrede, kao i da, uz povoljnu klimu i interesovanje inostranih tržišta za ono što Srbija ima da ponudi, domaća industrija nameštaja, uz drvnu industriju, ima tendenciju da zauzme mesto koje zaslužuje.\nSajam je imao za cilj da na jednom mestu okupi što više relevantnih aktera koji kreiraju industriju nameštaja i stvori atmosferu i uslove za realizaciju biznis ideja.\nCatra – tradicija nastupanja na Sajmu


RTCG - Radio Televizija Crne Gore - Nacionalni javni servis :: Društvo :: Crna Gora nije tranzit za teroriste\nINTERPOL PODGORICA 26. 11. 2015. 08:15 >> 08:02 0\nCrna Gora nije tranzit za teroriste\nCrnogorska teritorija, na osnovu raspoloživih podataka, do sada nije korišćena za tranzit stranih boraca ili pripadnika terorističkih organizacija koji su predmet provjera Interpola, Europola ili inostranih partnerskih službi, kazao je Šef Nacionalnog biroa Interpola Dejan Đurović.\nMeđutim, kako je naveo, ta činjenica svakako ne smije da zavara, posebno zbog dešavanja kako u najbližem okruženju, tako i šire u Evropi.\n“Iz tog razloga, puna pažnja posvećuje se međunarodnoj policijskoj saradnji i učestvovanju crnogorske policije u svim projektima i aktivnostima koje se tiču terorizma, kako bi se pravovremeno razmjenjivale informacije i preventivno djelovalo na ovom planu”, rekao je Đurović za Dnevne novine.\nŠto se tiče osoba iz Crne Gore, on je naveo da je prikupljanjem i razmjenom podataka kroz međunarodnu policijsku saradnju otkriven jedan broj crnogorskih državljana za koje postoje indicije da borave ili su već bili na stranim ratištima. U tom smislu se preduzimaju dalje mjere utvrđivanja svih činjenica.\n“U poređenju sa državama iz okruženja, a na osnovu operativnih podataka kojima raspolaže crnogorska policija o broju lica koja su bila ili planiraju da se priključe stranim paravojnim ili terorističkim formacijama, možemo zaključiti da je stepen opasnosti niži od onog u okruženju”, tvrdi Đurović.\nNakon nedavnih terorističkih napada u Parizu, u kojima je život izgubilo 130 osoba, šef podgoričkog biroa je objasnio da je crnogorska policija obavila određene provjere, postupivši po zahtjevima NCB Interpola Pariz i to u više navrata.\n“Bitno je napomenuti da u konkretnom slučaju zahtjevi upućeni od strane NCB Interpol Pariz nijesu bili namijenjeni isključivo crnogorskoj policiji, već se radilo o takozvanim zonskim zahtjevima, koji su bili upućeni svim državama članicama Interpola. Ti zahjevi su se odnosili na provjere identiteta lica i drugih okolnosti, koje se dovode u vezu ili bi se mogli dovesti u vezu sa organizacijom ili izvršenjem ovih napada”, pojasnio je Đurović.\nOsim toga, dodao je, od početka godine NCB Interpol Podgorica obradio je određen broj predmeta po inostranim zahtjevima, koji su se odnosili na osobe koje se dovode ili bi se potencijalno mogle dovesti u vezu sa terorizmom.\nU okviru toga, podgorički biro je ostvarivao komunikacije sa kolegama iz drugih evropskih država.\nTerorizam Dejan Đurović Interpol Podgorica


Excel za Office 365 Excel 2016 Excel 2013 Excel 2010 Excel 2007 Još... Manje\nMožete da oblikujete broj kao broj socijalnog osiguranja. Na primer, možete da oblikujete devetocifreni broj, kao što je 555501234, kao 555-50-1234.\nPrikaz socijalnih brojeva u potpunosti\nPrikaz samo poslednjih nekoliko cifara brojeva socijalnog osiguranja\nZa uobičajene mere bezbednosti, možda ćete želeti da prikazujete samo nekoliko poslednjih cifara broja socijalnog osiguranja i da drugima zamenite nule ili druge znakove. To možete da uradite pomoću formule koja uključuje funkcije Hocatenatei desnor .\nSledeća procedura koristi primere podataka da bi pokazala kako možete da prikažete samo četiri poslednja broja brojeva socijalnog osiguranja. Kada kopirate formulu na radni list, možete da ga prilagodite tako da se na sličan način prikažu vaši društveni brojevi socijalnog.\nKako izabrati primer podataka\n= AKCATENATE (",000-00-", NADESNO (B2, 4))\nPrikazuje tekstualnu nisku "000-00-" umesto prvih 5 cifara broja socijalnog osiguranja i kombinuje je sa poslednje četiri cifre broja socijalnog osiguranja (000-00-1234)\nKliknite ispred teksta u ćeliji a1, a zatim prevucite pokazivač preko ćelija da biste izabrali ceo tekst.\nDa biste kopirali izabrane podatke, pritisnite kombinaciju tastera CTRL + C.\nDa biste nalepili kopirane podatke, pritisnite kombinaciju tastera CTRL + V.\nDa biste se prebacili između prikaza rezultata i prikaza formule koja daje rezultat, na kartici formule , u grupi Nadzor formula kliknite na dugme Prikaži formule.\nTasterska prečica možete da pritisnete i kombinaciju tastera CTRL + ' (veliki akcenat).\nKao najbolju praksu, možda ćete želeti da izbegnete skladištenje kompletnih socijalnih brojeva u radnim sveskama. Umesto toga, uskladištite kompletne brojeve socijalnog na lokaciji koja ispunjava striktne bezbednosne standarde (na primer, program baze podataka, kao što je Microsoft Office Access), a zatim koristite samo poslednje četiri cifre brojeva u radnim sveskama.\nViše informacija o ovim funkcijama potražite u članku funkcija Rcatenatei right, RIGHTB funkcije.\nDa biste sprečili druge osobe da pregledaju ceo broj socijalnog osiguranja, prvo možete da sakrijete kolonu koja sadrži taj broj (kolona B u primerima podataka), a zatim da zaštitite radni list tako da neovlašćeni korisnici ne mogu da razvide podatke.\nViše informacija potražite u članku skrivanje ili prikaz redova i kolona i Zaštita elemenata radnog lista ili radne sveske.


Događaj o perspektivama regionalne ekonomije Eurobank EFG Grupe u Beogradu\nEurobank EFG a.d. Beograd organizovala je sinoć u Beogradu događaj pod nazivom ’’Post-krizno globalno ekonomsko okruženje i region jugoistočne Evrope’’.\nBeograd, 6. oktobar 2010 - Eurobank EFG a.d. Beograd organizovala je sinoć u Beogradu događaj pod nazivom ’’Post-krizno globalno ekonomsko okruženje i region jugoistočne Evrope’’. Ovaj događaj je deo šire inicijative Eurobank EFG Grupe koja za cilj ima da predstavi perspektive, izazove, mogućnosti i pretnje ekonomiji i bankarskom sistemu svake zemlje u kojoj je prisutna, a namenjena je vladinim institucijama, lokalnoj poslovnoj zajednici, institucionalnim investitorima, velikim privatnim klijentima i medijima.\nDogađaju je prisustvovala elita poslovne zajednice u Srbiji, zvaničnici Vlade, predstavnici poslovnih asocijacija i medija. Eurobank EFG Grupu su predstavljali g. Đorđo Pradeli (Giorgio Pradelli), generalni direktor međunarodnog sektora, g. Teodor Karakasis (Theodore Karakassis), zamenik direktora međunarodnog sektora i profesor Gikas Harduvelis (Hardouvelis), glavni ekonomista i direktor istraživanja.\nDve godine nakon što je kriza pogodila „Novu Evropu“, ekonomije u regionu su uglavnom stabilizovane i očekuje se da sledeće godine počnu da beleže pozitivne rezultate, uz značajan oporavak ekonomskih pokazatelja u slučaju Srbije, prema predviđanjima profesora Harduvelisa koji je bio glavni govornik na događaju Eurobank EFG u Beogradu.\nDogađaj o perspektivama regionalne ekonomije Eurobank EFG Grupe u Beogradu, saopštenje za medije, 6. oktobar 2010


Janjić: Vučićev poziv na dijalog je manipulacija | Autonomija\nJanjić: Vučićev poziv na dijalog je manipulacija\n"Mora da sredi medijsku situaciju i atmosferu harangi i linča u svojim medijima koji uništavaju ideju o bilo čemu"\nAnalitičar i koordinator Foruma za etničke odnose Dušan Janjić izjavio je danas da je predsednik Srbije Aleksandar Vučić ideju o unutrašnjem dijalogu o Kosovu zasnovao na proceni da će u njegovom mandatu morati da se potpiše pravno obavezujući sporazum sa Prištinom.\n„Dobro je da se razgovara, razmenjuju mišljenja, ali ono što Vučić želi – dijalog o budućnosti, nije potreban a ni moguć, jer sve ono o čemu treba da se razgovara već je parafirano – da se ide putem normalizacije odnosa. Sada nema ničeg novog osim procene da će u njegovom mandatu morati da se potpiše pravno obavezujući sporazum“, rekao je Janjić agenciji Beta.\nJanjić je rekao da ne vidi da bilo ko ima motiv da podeli odgovornost za Kosovo sa Vučićem koji je izabran velikom većinom za predsednika, a uz to ima kontrolu nad vladom i skupštinom.\n„Vučić zapravo nema jasnu ideju o čemu će pregovarati, ali zato unapred diskvalifikuje sve one koji bi mogli da budu protiv“, rekao je Janjić i ocenio da je poziv na dijalog zapravo manipulacija – „ja sam vas pitao, vi ćutite, ne odgovarate – zato sam doneo odluke koje sam doneo, a sada svi da podelimo odgovornost“.\nJanjić je naveo da je još 2015. godine Vučiću poslao svoj predlog za rešavanje kosovskog pitanja, ali da Vučić na njega, za razliku od ljudi iz Berlina i Brisela, nije ni odgovorio.\n„Vučićeva vlast ne konstatuje nikoga ko nije u vlasti, i on to treba da menja. Da bi to menjao potrebno je da promeni svoje ponašanje, … sve što je dogovoreno mora da ode u Skupštinu, jer nije dovoljan samo izveštaj koji se šestomesečno šalje EU. Javnost mora da bude informisana“, rekao je Janjić.\nOn je kao veliki problem ocenio pravo to što je javnost u Srbiji neinformisana, navodeći da se ništa ne može postići u atmosferi gde građani ne znaju šta rade političari.\nPrema njegovim rečima, Vučićeva pitanja u autorskom tekstu „Zašto je Srbiji potreban unutrašnji dijalog o Kosovu“ su ideološka i bilo bi bolje da ih uopšte nije postavljao.\n„Ton kojim je napisan poziv, odvraća od dijaloga“, rekao je Janjić i dodao da Vučić koji ima i „pogaču i nož“, mora da sredi medijsku situaciju i atmosferu harangi i linča u svojim medijima koji uništavaju ideju o bilo čemu.\nJanjić je upitao kako bilo ko nakon tih napada može očekivati da vodi dijalog ako ga čekaju slične stvari kroz koje je i on lično prolazio pola godine kada je krenuo u dijalog, i kada su ga Informer i drugi sledbenici Vučića nazivali „saradnikom teroriste Ramuša Haradinaja“.\nLečić (DS): Vučić se seti dijaloga samo kada mu je gusto, kao sa Kosovom\nPotpredsednik Demokratske stranke (DS) Branislav Lečić ocenio je danas da predsednik Srbije Aleksandar Vučić traži dijalog samo „kada mu je gusto“, kao po pitanju Kosova, dok u svim ostalim stvarima preuzima odgovornost na sebe.\n„On preuzima svu odgovornost na sebe, a kada mu je gusto i kada misli da ta stvar koja treba da se reši ne može biti samo njegova, a to je pitanje Kosova, tada traži dijalog. Dijalog traži samo kada zna da tu nema političkih poena i da može da bude negativno za njega“, rekao je Lečić agenciji Beta.\nLečić je dodao da pravi demokratski lider mora da dopusti pa čak i da podstiče kritiku, jer niko nije toliko velik da bi bio bezgrešan.\nPrema njegovoj oceni, dužnost je svih građana i stranaka koje slobodne misle da reaguju na tako nešto.\nŽivković: Vučićev poziv licemeran, pogrdnim imenima nazivao potencijalne sagovornike\nLider Nove stranke Zoran Živković izjavio je danas da je poziv na unutrašnji dijalog o Kosovu predsednika Srbije Aleksandra Vučića licemeran, jer je Vučić više puta pogrdnim imenima nazivao ljude koji bi trebalo da vode taj dijalog u Srbiji.\nŽivković je u izjavi agenciji Beta rekao da bi o svim važnim temama, među kojima je i pitanje Kosova, dijalog trebalo da se vodi kako u Skupštini, tako i među svim relevantnim političkim činiocima, ali je naglasio da se on neće odazvati pozivu Vučića.\nKako je naveo, sve ljude koji bi trebalo da vode dijalog u Srbiji Vučić je više puta, kao i sinoć na televiziji, nazivao „lopovima, secikesama“ i drugim pogrdnim imenima.\nOn je ocenio da je inicijativa o unutrašnjem dijalogu o Kosovu „čoveka koji se predstavlja kao predsednik Srbije licemerna“ i da mu „ne pada napamet da u tome učestvuje“.\nŽivković je kazao da je prvi razgovor srpskih vlasti i Albanaca sa Kosova bio u Beču 14. novembra 2003. godine, u vrema kada je bio premijer Srbije.\n„Ja sam pre odlaska pozvao šefove svih parlamentarnih stranaka da se razgovara o tome kakva treba da bude platforma. I skoro svi su se odazvali“, kazao je Živković i dodao da na sastanku nije bilo omalovažavanja i vređanja i da je to jedan od primera kakav format razgovora treba da bude.


Objavljene prve skice modela Škoda ENYAQ iV\nŠKODA će u Pragu predstaviti svoje prvo potpuno električno SUV vozilo 1. septembra 2020.\nOvaj model naglašava početak nove ere za češkog proizvođača automobila, zbog čega brend pravi iskorak kada je dizajn modela ENYAQ iV u pitanju. Emotivne linije i izbalansirane i dinamične proporcije kombinuju se u prvom ŠKODA vozilu koje je izgrađeno na MEB platformi Volkswagen Grupe. Ovaj automobil nudi veliku prostranost enterijera i zabavno iskustvo vožnje. Karl Neuhold, rukovodilac sektora za dizajn eksterijera u ŠKODA AUTO, objašnjava jedinstvenost karakteristika dizajna modela ENYAQ iV u kratkom intevjuu.\nKarl Neuhold: Sa modelom ENYAQ iV, opet smo radili na razvoju emotivnog ŠKODA dizajnerskog jezika koji je karakterističan za modele SCALA, KAMIQ i četvrtu generaciju modela OCTAVIA. ENYAQ iV takođe sadrži karakteristične linije, čiste površine i kristalne elemente. Njegove proporcije, svakako se razlikuju od prethodnih SUV modela: ENYAQ iV ima kraći prednji deo i izduženu liniju krova. To stvara dinamičan izgled i pretvara ga doslovo u „spejs šatl“.


Koncept električnog Harley-Davidson skutera je uzbudljiviji nego električni motocikl ove kompanije - Tech Lifestyle\nPočetna Lifestyle Koncept električnog Harley-Davidson skutera je uzbudljiviji nego električni motocikl ove kompanije\nHarley-Davidson je premijerno predstavio dva koncepta: nešto nalik na električni mountain bike, i električni skuter koji je definitivno najuzbudljivija ideja koju je ova kompanija imala do sad.\nOba koncepta su izgledala lepo na slikama, ali Harley-Davidson je prošle nedelje u Aspenu u saveznoj državi Kolorado, u toku Winter X Games takmičenja predstavio dva funkcionalna prototipa i dozvolio je nekim ljudima da se malo igraju sa njima.\nMotocikl deluje zabavno, ali električnih motocikala sada ima na pretek. To što je robusniji će mu pomoći da se istakne među bukvalno stotinama drugih modela koji su već dostupni na tržištu, a prepoznatljivost imena Harley-Davidson bi mogla kompaniji da pomogne da otkine veći deo tržišnog udela od drugih, ako se odluči za komercijalnu proizvodnju ovog motocikla.\nSkuter, međutim, izgleda veoma uzbudljivo! Skuteri svih veličina i oblika mogu se naći u transportnoj infrastrukturi gradova širom sveta (sa varirajućim uspehom, ako ćemo iskreno) a nešto poput ovog koncepta kompanije Harley-Davidson bi moglo da bude popularno, ako bi se kompanija odlučila da se upusti u tu priču.\nOvaj skuter ima stila, izgleda kao da je neverovatno zabavan za vožnju, i neće koštati 30.000 dolara. Možda neće preokrenuti posrnulo poslovanje kompanije, ali je neuporedivo uzbudljivija ideja od još jednog motocikla.\nPrethodni tekst5 kul pametnih kućnih uređaja sa kongresa mobilne industrije MWC19\nSledeći tekstDobitnici GLOMO nagrada za 2019. godinu


KZM i BUM: Mladi iz Bečeja deo aktivnosti EXIT festivala - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Mladi KZM i BUM: Mladi iz Bečeja deo aktivnosti EXIT festivala\nKZM i BUM: Mladi iz Bečeja deo aktivnosti EXIT festivala\nČlanovi Bečejskog udruženja mladih (BUM) promovisaće ovu organizaciju na međunarodnom muzičkom festivalu EXIT koje se održava od 10. do 13. jula na Petrovaradinskoj tvrđavi. Pored mladih iz BUM-a, iz potiske opštine na Petrovaradin ide i osmoro iz Kancelarije za mlade opštine Bečej (KZM), gde će učestvovati u nacionalnoj kampanji Ministarstva omladine i sporta i Agencije za bezbednost saobraćaja.\n„BUM world wide“, objedinjeni je naziv aktivnosti kojima će članovi udruženja mladih predstaviti, kako sebe, tako i multikulturalnost manifestacije, na koju mahom dolaze upravo njihovi vršnjaci. Prema rečima Marine Kovačev, akcenat je ovog puta upravo stavljen na bogatstvo različitosti.\n– Poznato je da na EXIT dolaze ljubitelji muzike iz gotovo celog sveta, pa je naša ideja bila da, uz pomoć rekvizita i tehnologije, zabeležimo i posle prezentujemo, to bogatstvo kultura na jednom mestu. Pripremili smo kameru i megafon, u koji će posetioci imati priliku da na njihovom maternjem jeziku kažu za njih najlepše poruke. Pored toga, zainteresovani će moći da ostave otisak dlanova na platnu i da se potpišu, izjavila je Marina Kovačev iz BUM-a i dodala da ta organizacija ove godine prvi put ima priliku da se predstavi na Sajmu nevladinih organizacija na poznatom festivalu.\nVelike kampanje o problemima sa kojima se bori naše društvo, godinama su jedan od sadržaja EXIT-a. Tako se ovog jula, prvi „Mladost, ne ludost“ događaj, koji realizuje Ministarstvo omladine i sporta i Agencije za bezbednost saobraćaja, odigrava upravo na festivalu na Petrovaradinskoj tvrđavi. Osmoro volontera iz bečejske Kancelarije za mlade biće deo promocije Bezbedne zone koja će na kreativan način ukazati na pozitivna ponašanja u saobraćaju. Prikazivanje spotova na video bimovima, razne edukativne radionice samo su neki od sadržaja koji za glavni zadatak imaju da te poruke o ponašanju i bezbednosti mladih u saobraćaju upravo ta cilja grupa i primi od svojih vršnjaka.


Dešavanja | 12.06.2021\nOrganizacija "Slow Food" iz Trebinja je, zajedno sa Muzejom Hercegovine iz ovog grada, pokrenula postupak zaštite autohtonog hercegovačkog sira iz mijeha kao dijela kulturnog nasljeđa, a sve je urađeno u okviru projekta "Tragovima predaka - virtuelno putovanje".\nBožana Đuzelović, viši kustos etnolog u Muzeju Hercegovine, kaže da je ova ustanova dio partnerstva u kome, osim "Slow Fooda", učestvuju Centar srednjih škola Trebinje, Foto-kino klub Trebinje i poljoprivredni klaster "Stara Hercegovina".\n"Akcenat je bio na tome da se što više mladih ljudi upozna sa našom tradicionalnom ishranom, a u toku projekta smo došli na ideju da sir iz mijeha uvrstimo na preliminarnu listu nematerijalnog nasljeđa BiH, pa smo mi iz muzeja obradili sve raspoložive podatke i poslali ih Centru za nematerijalno nasljeđe u Banjaluci", kaže Đuzelovićeva.\nU trebinjskom "Slow Foodu", gdje su do sada pokretali inicijative za zaštitu mnogih prehrambenih proizvoda, kažu da su mnoge vrste hrane najprije spasene od odumiranja, a onda su i sertifikovane kao zdrave i autohtone.\n"Tu su grah poljak, kukuruz stodanak, boranija roga, paradajz jabučar, ali i sir škripavac, kao i kajmak i sir iz mijeha, koji su stari i bili pomalo zaboravljeni hercegovački proizvodi, ali su ipak opstali zahvaljujući jakim naporima pojedinaca da očuvaju njihovu proizvodnju", kažu u "Slow Foodu".\n"Postoje materijalni dokazi da se sir iz mijeha pominje još u 14. vijeku, o čemu govore podaci iz Dubrovačkog arhiva", kaže Đuzelovićeva, objašnjavajući da je proces pravljenja ove namirnice potekao od stočara koji su zbog potrebe čuvanja sira u ljetnim mjesecima stavljali male grudvice u kozje i ovčje mjehove i zatim ih zatvarali.\nProizvođači sve prodaju na kućnom pragu\nBožana Đuzelović kaže da je hercegovački sir iz mijeha, specifičnog ukusa i mirisa, i nakon viševjekovnog perioda, prava delicija na hercegovačkim trpezama, pa je veoma tražen i u restoranima i u trgovinama.\n"Iako je možda najpoznatiji sir iz mijeha sa područja Nevesinja, sve vrste ove delicije su izuzetno kvalitetne i vrlo tražene, pa svi oni koji ga proizvode mogu na kućnom pragu prodati sve", kaže Đuzelovićeva.


SUKOB DVE IMPERIJE Evo ko je bio Sibinjanin Janko, HEROJ koji je zadužio Beograd i hrišćansku Evropu\nHaradinaj potvrdio da danas ide u Hag\nPremijer privremenih prištinskih institucija u ostavci, Ramuš Haradinaj, potvrdio je za T7 RV da će danas otputovati u Hag, gde će biti saslušan u specijalnom sudu za zločine koje su počinili bivši pripadnici tzv. OVK nad srpskim i nealbanskim stanovništvom.\nBritanska ambasada u Prištini saopštila je noćas da pažljivo prati političke događaje na kosovskoj teritoriji nakon što je Ramuš Haradinaj podneo ostavku na mesto premijera privremenih prištinskih institucija.\nNemački ambasador u Prištini: Važno je da Kosovo uskoro dobije funkcionalnu vladu\nNemački ambasador u Prištini Kristijan Held izjavio je da je veoma važno da Kosovo uskoro dobije funkcionalnu vladu.\n"U HAG IPAK IDE KAO PREMIJER" Prištinski portal: Ostavka Haradinaja je čista MANIPULACIJA\nOstavka premijera privremenih prištinskih institucija Ramuša Haradinaja je čista manipulacija i obmana građana, piše prištinski portal "Periskopi".\nPripadnici policije samoproglašenog Kosova pretukli su pa uhapsili Vojislava Todorovića (70) iz Gnjilana, pošto su najpre maltretirali njegovu suprugu na administrativnom prelazu Končulj, saopštio je direktor Kancelarije Vlade Srbije za Kosovo i Metohiju Marko Đurić.\nSPISAK SPECIJALNOG SUDA Evo koliko je do sada bilo poziva bivšim pripadnicima OVK\nSpecijalni sud formiran za istragu i procesuirnje odgovornih za zločine koje su počinili bivši pripadnici tzv. OVK nad srpskim i nealbanskim stanonvništvom, do sada je izdao najmanje 30 poziva za saslušanje u svojstvu osumnjičenih ili svedoka, a po svemu sudeći on se tu ne završava, piše prištinska "Koha".\nPredsednica Skupštine Srbije Maja Gojković izjavila je danas da je neophodno da se donese potpuno novi Zakon o izvršenju i obezbeđenju, a podnela je i amandman na izmene i dopune tog zakona, kojim bi se definisalo da vlasnik ne može ostati bez nekretnine ukoliko mu je dug manji od 5.000 evra, ali da se to ne odnosi samo na komunalni dug, kako je sada predloženo, već šire.\nPoslanici o Zakonu o izvršenju i obezbeđenju\nSkupština Srbije počela je danas novu sednicu na čijem je dnevnom redu izbor Poverenika za informacije od javnog značaja, kao i Predlog izmena Zakona o izvršenju i obezbeđenju.\n"Niko od političkih predstavnika Prištine ne treba da se iznenadi pozivu Specijalnog suda"\nNijedan politički predstavnik u Prištini u narednih 15 godina ne bi trebalo da bude iznenađen ako primi poziv Specijalnog suda, koji je formiran da istraži i procesuira zločine koje su nad Srbima i drugim nelabancima počinili pripadnici tzv. OVK, rekao je za prištinski "Zeri" advokat Tome Gaši.\nZA EKSTERNE SAVETNIKE 178 MILIONA EVRA Evo koje nemačko ministarstvo je najviše potrošilo u prvoj polovini godine\n"OČIGLEDNO ČITA SAMO SARAJEVSKE MEDIJE" Košarac tvrdi da se Šarović licemerno dodvorava SDA\nIMA NOVU BRAĆU Bivši košarkaš Zvezde uzeo drugo državljanstvo i igraće na MUNDOBASKETU\nTRAŽILI GA SVI ŽIVI, A ON... Fekir odbio velikane, napustio Lion i rešio da igra u klubu koji NIJE IZBORIO EVROPU!


Koliko se pojede čokolade u BiH? - Semberske\nKoliko se pojede čokolade u BiH?\nSvjetski dan čokolade, koji se sutra „slavi“ širom svijeta, sladokusci iz BiH će i ove godine dočekati uz ogromne količine čokolada iz uvoza.\nPrema podacima Spoljnotrgovinske komore BiH, već godinama uvoz čokolade raste, pa bismo do kraja 2018. mogli oboriti rekord i pojesti skoro 20.000 tona uvozne čokolade.\nZa čokoladu iz uvoza građani BiH potroše skoro 150 miliona maraka godišnje.\nStatistike pokazuju da je 2015. u BiH uvezeno skoro 17.500 tona čokolade, što nas je koštalo 133,8 miliona KM. Godinu kasnije uvoz čokolade je porastao na 17.700 tona, a troškovi na skoro 142 miliona KM. Lani je u BiH uvezeno više od 18.000 tona čokolade, vrijedne 144,4 miliona maraka.\nOve godine je samo do kraja maja uvezeno više od 7.500 tona čokolade, što znači da se godišnja potrošnja približava cifri od 20 hiljada tona.\nČokolada se najviše uvozi iz komšiluka, pa hvatske fabrike u BiH prodaju čokolade u vrijednosti većoj od 70 miliona maraka godišnje, dok se iz Srbije uveze više od 30 miliona KM čokolade za godinu. Zanimljivo je, međutim, da se posljednjih godina čokolada uvozi i iz Rumunije i Poljske, koja u BiH proda čokolade za više od 6 miliona maraka.\nIstovremeno, domaća proizvodnja ovog popularnog slatkiša gotovo da ne postoji. U RS jedini proizvođač čokolade je „Svislajon Takovo“, ali oni čokolade proizvode uglavnom u Vršcu, a ne u Trebinju.\nKada su u pitanju brendovi, zanimljivo je da se i danas na tržištu dobro drže čokolade i čokoladice sa ukusom jugonostalgije. Upros promjeni ukusa i prodoru skupljih delicija iz Švajcarske i zemalja EU, za mnoge potrošače su još uvijek broj jedan popularne krem bananice, rum pločice, te „Krašove“, „Štrakove“ i „Zvečevo“ mliječne čokolade sa rižom ili lješnjacima, koje mnogi i danas doživljavaju kao „domaće“, mada se uvoze iz Hrvatske, ondosno Srbije.\nPrevious : PRONAĐENA BEBA Ekskluzivni snimci privođenja osobe koja je otela bebu\nNext : Tužilaštvo BiH otvorilo istragu protiv Dragana Lukača


Ljajić i Šarović: Pismo članicama EU zbog mera PR\nDecembar 04, 2018 13:36\nMinistar trgovine, turizma i telekomunikacija Rasim Ljajić i potpredsednik Saveta ministara i ministar za spoljnu trgovinu i ekonomske odnose BiH Mirko Šarović razgovarali su danas o situaciji nakon što je Priština uvela diskriminatorske takse na robu iz Srbije i BiH i konstatovali da je trgovina Srbije i BiH sa Prištinom praktično onemogućena.\nLjajić i Šarović su se dogovorili da upute zajedničko pismo državama članicama EU, s obzirom da se 17. decembra održava Savet za stabilizaciju i pridruživanje EU i Kosova, na kome će biti razmatrana primena S SP od strane privremenih institucija u Prištini.\nOni su ocenili da je to poslednja šansa da EU zatraži od Prištine hitno i neodložno ukidanje pomenutih mera, ili će u protivnom biti neophodno zatražiti suspenziju S SP između EU i Kosova.\nPovećanim carinskim stopama ne krši se samo CEFTA sporazum i S SP, već se radi o gruboj povredi temeljnih ljudskih prava i sloboda, a pre svega prava na slobodan protok ljudi, roba i kapitala, kao i prava na lečenje, navodi se u saopštenju Ministarstva.\nO'Konel: Priština ne može da osnuje međunarodni tribunal 9\nOtkriveni migranti, rizikovali živote u podu kamiona 8\nOdržan Festival nauke "Fizikus" u Gumniziji 17\nSrbija i RS potisale Memorandum o saradnji u oblasti demografije 16\nCrna Gora usvojila Predlog zakona o slobodi veroispovesti 21


Sistem uzemljenja - Gromobrani\nSistem uzemljenja Tesla sistemi 19 jula, 2019 23 jula, 2019\nUzemljenje ima ulogu da struju koju proizvede udar groma sprovede u zemlju. U okviru sistema uzemljenja najčešće se koriste sledeći tipovi uzemljivača:\nJedan ili više prstenastih (konturnih) uzemljivača\nVertikalni (cevni ili štapni uzemljivači)\nRadijalni (trakasti) uzemljivači\nIntegrisana struktura raznih sistema za uzemljenje predstavlja najbolje rešenje i obezbeđuje kompletnu zaštitu (tj. zaštitu od atmosferskih pražnjenja i zaštitu od kvarova u elektroenergetskim i telekomunikacionim instalacijama).\nIspitivanja su pokazala da je minimalna potrebna dužina uzemljivača funkcija nivoa zaštite i specifične otpornosti tla. Ona se može očitati sa sledeće slike, koja pokazuje da u slučaju II, III i IV nivoa zaštite njena vrednost ne zavisi od specifične otpornosti tla (ona je tada konstantna i iznosi l=5 m). Ako se radi o vertikalnom uzemljivaču, njegova dužina je duplo manja od propisane vrednosti prikazane na grafiku sa slike.\nU saglasnosti sa dokumentom „Gromobranske instalacije – postupci pri projektovanju, izvođenju, održavanju, pregledima i verifikacijama“, JUS N.B4.802 koji se nalazi u sekciji: "dokumentacija", otpornost uzemljenja svakog od uzemljivača sa kojima su povezani spusni provodnici mora da bude manja od 10 Ω.


Predsednici Austrije i Slovenije, Alekandar van der Belen i Borut Pahor, izjasnili su se danas za nastavak procesa proširenja EU i otvaranje pristupnih pregovora Unije sa Severnom Makedonijom i Albanijom.\n"Za verodostojnost EU to bi bilo sigurno dobro, ako bi ovde preduzeli korake i ne razočaramo ljude u tim zemljama", apelovao je, na zajedničkoj konferenciji za štampu u Beču, Van der Belen na članice EU.\nPredsednik Slovenije ujedno se, prema saopštenju austrijskog parlament, založio da se Zapadni Balkan u pregovorima sa EU treba posmatrati kao celinu.\nSložni za zajedničko obeležavanje referenduma u Koruškoj\nPredsednici Austrije i Slovenije, Aleksander van der Belen i Borut Pahor, izjasnili su se danas u Beču za zajedničko obeležavanje 100. godišnjice referenduma u Koruškoj.\n- Smatram da bi bilo dobro da se razmisli o predlogu za zajedničko obeležavanje - rekao je Pahor, a potvrdio je Van der Belen na zajedničkoj konferenciji za novinare.\n- Radovalo bi me ako bi zajedno organizovali i slične manifestacije na tu temu. Vidim razlog za zajedičko obeležavanje jer su granice unutar EU de fakto nepostojeće - dodao je Van der Belen.\nPahor je podvukao da Austrija i Slovenija sada imaju "istu domovinu", a to je EU, i da zato smatra da je zajedničko proslavljanje odlična odluka.\nNa referendumu 10. oktobra 1920. godine stanovnici tadašnjeg većinski Slovencima naseljenog juga austrijske pokrajine Koruška odlučivali su o pripajanju novoformiranoj Kraljevini Srba, Hrvata i Slovenaca (budućoj Jugoslaviji). Oko 60 odsto je glasalo tada za ostanak u Austriji. Pošto su obeležavanje godišnjice referenduma do sada bile obeležene nemačkim nacionalizmom, predstavnici koruških Slovenaca su tek pre par godina prihvatili da učestvuju u ovoj manifestaciji.\nU Sloveniji je referendum i dalje osporavan, i premijer Marjan Šarec je prošle godine u intervjuu austrijskom dnevniku "Klajne cajtung" rekao da su Slovenci tim "plebiscitom" nešto izgubili: "U to doba je Klagenfurt bio slovenskiji grad od Maribora (drugi po veličini grad u Sloveniji)".\nPredsednik Slovenije: Hrvatska može u Šengen pod JEDNIM USLOVOM\nSUMNJAJU DA SU IH HRVATI PRISLUŠKIVALI Slovenački predsednik najavio razgovor sa šefom obaveštajne službe


Novi predlog Ministarstva: Veći minimalac i neoporezivi deo, manji doprinosi za PIO - Penzin\n„Danas je Ministarstvo finansija izašlo sa predlogom da se minimalna cena rada za 2022. godinu poveća za 9.4 odsto. Dakle, sa postojećih 32.000 dinara na preko 35.000 dinara, tačnije 35.012 dinara. Dakle, približavamo se toj granici od 300 evra za minimalnu zaradu“, rekao je ministar Siniša Mali nakon sastanka Socijalno-ekonomskog saveta 27. avgusta.\nOvo je nastavak razgovora koje Ministarstvo finansija vodi sa predstavnicima poslodavaca i sindikata u vezi sa iznosom minimalne zagarantovane zarade.\nMinistarstvo finansija je na današnjem sastanku predložilo i da se neoporezivi deo dohotka poveća sa 18.300 dinara na 19.300 dinara. Siniša Mali ja naveo i da je predloženo da se umanje doprinosi za PIO fond na teret poslodavca za 0,5 odsto.\nMinistar ja naglasio da država nastavlja sa politikom smanjenja poreskog opterećenja na zarade.\n„To je novina u odnosu na razgovore tokom ovih dana. To nam govori da smo potpuno posvećeni daljem rasterećenju plata kada su porezi i doprinosi u pitanju“, zaključio je.\nPodsećamo, sindikati su se već izjasnili da neće prihvatiti umanjenje doprinosa za zdravstveno i socijalno osiguranje. Stav sindikata je čvrst po ovom pitanju jer smatraju da bi se na taj način smanjili i prilivi u te fondove. Time bi bilo ugroženo njihovo funkcionisanje.\nSa druge strane, poslodavci odbijaju da prihvate bilo kakvo povećanje minimalne zarade ukoliko se to ne kompenzuje smanjenjem poreskih nameta. Dakle, poslodavci smatraju da bi trošak povećanja minimalca trebalo da snosi država.\nU tom svetlu deluje neobično današnja izjava ministra Malog koji je, ocenjujući razgovore sa predstavnicima poslodavaca i sindikata kao „produktivne“, naveo da je cilj tih sastanaka uspostavljanje socijalnog dijaloga. Gde je dijalog ako se ni ne čuju sagovornici?\nTags:doprinosiminimalacminimalna zagarantovana zaradaMinistarstvo finansijaproSiniša MaliSocijalno-ekonomski savet


Mogerini: Vučić i Tači započeli razgovore o sporazumu\nVisoka predstavnica Evropske unije Federika Mogerini izjavila je juče u Sofiji da je jasna rešenost predsednika Srbije i Kosova Aleksandra Vučića i Hašima Tačija za nastavak dijaloga, kao i da su oni počeli razgovore o sklapanju pravno obavezujućeg sporazuma o normalizaciji odnosa.\n“To bi definitivno bila kvalitativna promena u situaciji koja se tiče dve strane, ali i regiona”, rekla je Mogerini, nakon nezvaničnog susreta šefova diplomatija EU i zemalja kandidata za članstvo sa Zapadnog Balkana. Ona je kazala i da je “realistično optimista” da će, kad je reč o sporazumu o normalizaciji odnosa Beograd-Priština, doći do rezultata do kraja njenog mandata na čelu Evropske službe za spoljne poslove krajem 2019. A predsednik Srbije Aleksandar Vučić za “Rojters” je rekao da Srbi neće podržati jednostranu nezavisnost Kosova u zamenu za članstvo u EU. On je, na konstataciju da je šef nemačke diplomatije Zigmar Gabrijel na Kosovu izjavio da će Srbija morati da prihvati nezavisnost Kosova da bi ušla u EU, kazao da za Kosovo postoji nekoliko modela, a da su najbolji oni koje bi i jedna i druga strana teško progutale. Vučić je napomenuo da je za pravljenje kompromisa potrebno mnogo razgovora i političke volje u Prištini, ali i u Briselu. Dodao je da su priznanjem Kosova svi principi prava “doslovce pogaženi”.\nInače, šefovi diplomatija EU su na sastanku u Sofiji podržali Strategiju Evropske komisije za Zapadni Balkan, a kako je istakla Federika Mogerini, navedeni datum 2025. za ulazak Srbije i Crne Gore u Uniju je “moguća, ostvarljiva perspektiva, a ne cilj”.“To se odnosi ne samo na zemlje koje sad pregovaraju o članstvu u EU, već i za druge koje mogu pokrenuti pregovore, a ja lično želim da to počnu do juna, kad o tome može dati predlog Evropska komisija i odobriti lideri EU”, objasnila je Mogerini.\nSAD podigle optužnice protiv 13 Rusa zbog mešanja u izboreU prvih 100 dana na tapetu “Savamala”, “Beograd na vodi”, jelka...


OSSRB - Prvenstvo Srbije za mlađe kategorije\nNezapamćeni podvig Anje Lukić!\nsubota, 14 maj 2022 20:46\nPIONIRKE – PRVENSTVO SRBIJE 2022. – FINALNI TURNIR Odbojkašica Radničkog 1977 iz Kragujevca, Anja Lukić, u utakmici protiv Tehničara iz Kraljeva, napravila je neverovatnih 25 uzastopnih as-servisa. U ovom duelu ostaće upamćen poslednji set koji su Kragujevčanke dobile sa 25:0 i to sve asevima.\nUb – Srem za titulu prvaka u konkurenciji pionirki\nsubota, 14 maj 2022 19:52\nPIONIRKE – PRVENSTVO SRBIJE 2022. – FINALNI TURNIR Ub i Srem iz Sremske Mitrovice igraće u finalu Prvenstva Srbije 2022. u konkurenciji pionirki na Finalnom turniru u Ubu. U meču za treće mesto igraće Beograd i Crvena zvezda. Direktne prenose utakmica za medalje iz Uba možete gledati na YouTube kanalu…\nsubota, 14 maj 2022 19:44\nPIONIRI – PRVENSTVO SRBIJE 2022. – FINALNI TURNIR Pioniri Mladog radnika iz Požarevca i Crvene zvezde igraće u finalu Finalnog turnira Prvenstva Srbije 2022. u Zrenjaninu. U meču za treće mesto igraće Crnjanski iz Beograda i Proleter iz Zrenjanina. Direktne prenose utakmica za medalje iz Zrenjanina možete gledati na YouTube…\nBeograd, Ub i Srem u polufinalu\npetak, 13 maj 2022 19:39\nPIONIRKE – PRVENSTVO SRBIJE 2022. – FINALNI TURNIR Beograd, Ub i Srem plasirali su se u polufinale Finalnog turnira Prvenstva Srbije 2022. u konkurenciji pionirki, koji je danas počeo u Ubu. Četvrti polufinalista biće poznat posle sutrašnjeg meča Crvena zvezda – Proleter u A grupi. Direktne prenose polufinalnih i utakmica…\nProleter iz Zrenjanina i Crvena zvezda u polufinalu\npetak, 13 maj 2022 18:45\nPIONIRI – PRVENSTVO SRBIJE 2022. – FINALNI TURNIR Pioniri Proletera iz Zrenjanina i Crvene zvezde izborili su plasman u polufinale na Finalnom turniru Prvenstva Srbije 2022. u Zrenjaninu posle prvog dana takmičenja. Preostale dve ekipe koje će igrati u polufinalu biće poznate sutra pre podne. Direktne prenose polufinalnih i utakmica…\nFinalni turnir pionirki od 13. do 15. maja u Ubu\nutorak, 10 maj 2022 11:37\nPIONIRKE – PRVENSTVO SRBIJE 2022. – FINALNI TURNIR Finalni turnir Prvenstva Srbije 2022. u konkurenciji pionirki odigraće se od 13. do 15. maja u Ubu u organizaciji OK Ub. Utakmice će se igrati u Hali sportova i sali OŠ „Milan Munjas“. U Hali sportova, u A grupi će igrati Borac…\nProleter iz Zrenjanina domaćin Finalnog turnira pionira\nutorak, 10 maj 2022 11:30\nPIONIRI – PRVENSTVO SRBIJE 2022. – FINALNI TURNIR Finalni turnir Prvenstva Srbije 2022. u konkurenciji pionira odigraće se od 13. do 15. maja u Zrenjaninu, u organizaciji OK Proleter. Utakmice će se igrati u Kristalnoj dvorani i sali Zrenjaninske gimnazije. U Kristalnoj dvorani, u A grupi će igrati Proleter iz…\nnedelja, 08 maj 2022 17:58\nJUNIORKE – PRVENSTVO SRBIJE 2022. – FINALNI TURNIR Juniorke Omladinca iz Novih Banovaca osvojile titulu prvaka Srbije u Zrenjaninu, pošto su danas u odlučujućoj utakmici savladale Beograd sa 3:2, po setovima 15:25, 15:25, 25:16, 25:20 i 15:10, u grupi za plasman od 1. do 3. mesta na Finalnom turniru Prvenstva…\nPartizan prvak Srbije u konkurenciji juniora\nnedelja, 08 maj 2022 14:40\nJUNIORI – PRVENSTVO SRBIJE 2022. – FINALNI TURNIR Juniori Partiazana osvojili su titulu prvaka Srbije, pošt su danas u finalu Finalnog turnira Prvenstva Srbije 2022, u Novom Sadu, savladali Vojvodinu NS seme sa 3:1, po setovima 18:25, 25:19, 25:18 i 25:18. U meču za treće mesto, Novi Sad Maneks je…


IslamBosna » Tajni zatvori CIA-e u Poljskoj: Novi tragovi\nTajni zatvori CIA-e u Poljskoj: Novi tragovi\ncia, poljska, usanegativ\nSpecijalnim avionima američke Centralne obavještajne agencije (CIA), od decembra 2002. do jula 2003, prevezano je 20 osoba sa Bliskog istoka na aerodrom Šimani kraj Mazurskih jezera u Poljskoj, potvrdila je Granična straža Helsinškoj fondaciji za ljudska prava.\nTo je novi trag u istrazi o navodnom tajnom zatvoru CIA u Poljskoj, čije postojanje poljski zvaničnici negiraju.\nRiječ je i o prvoj zvaničnoj potvrdi da su iz aviona koje je CIA koristila za prevoz osoba za koje se sumnja da su povezane sa terorističkom mrežom, a za koje su američke i poljske vlasti tvrdile da su samo slijetali po gorivo, u Poljskoj, ipak, izlazili ljudi.\nPoljski dnevnik “Žečpospolita” je od Granične straže zatražio prošle godine informacije o letovima na Mazurska jezera.Straža ih nije poslala redakciji, već direktno tužilaštvu, a sada su ih dobili poljski aktivisti za ljudska prava.\n“Do sada smo imali potvrdu da su američki avioni slijetali na aerodrom Šimani, iako su političari tvrdili da toga nije bilo. Kasnije su priznali da su avioni slijetali, ali da navodno niko iz njih nije izlazio. Sada znamo da je bilo drugačije”, rekao je za današnju “Žečpospolitu” sekretar Helsinške fondacije za ljudska prava Adam Bodnar.\nU dokumentu koji je dobila od Granične straže poljska Fondacija ne navodi čiji su državljani bili tajanstveni putnici aviona CIA.\nKada su 2006. poslanici iz specijalne komisije Evropskog parlamenta vodili istragu o tajnim zatvorima CIA za navodne teroriste na teritoriji EU, Ludvik Dorn tadašnji poljski ministar unutrašnjih poslova u Vladi konzervativaca Jaroslava Kačinjskog, nije im dozvolio da razgovaraju sa dvojicom visokih oficira Granične straže koji su jedini imali konkretnije informacije o tim letovima.\nPoljska, takođe nije prijavila Evropskoj vazduhoplovnoj agenciji da su ti američki avioni, u Poljskoj tretirani kao državni letovi SAD, slijetali na aerodrom Šimani, već je kao odredište lažno u dokumentaciji navođena Varšava.\nIstraga o aferi oko navodnog tajnog zatvora CIA u Poljskoj je tajna, u dokumentima o slijetanju stoji da su doputovali biznismeni, a zvaničnici su kasnije tvrdili da su to agenti CIA dolazili da provedu godišnji odmor na Mazurskim jezerima.\n“Svako ko ima malo mozga u glavi zapitaće se ko to dolazi u decembru da ljetuje na Mazurskim jezerima”, kazao je Bodnar.\nPoljsko tužilaštvo koje dvije godine vodi povjerljivu istragu o toj aferi potvrdilo je do sada da su SAD odbile da pomognu i dostave podatke ko su bili putnici misterioznih letova.


Omladinski servis Danilovgrad nastavlja niz aktivnosti za afirmaciju mladih – Portal Danilovgrad\nOmladinski servis Danilovgrad…\nOmladinski servis Danilovgrad nastavlja niz aktivnosti za afirmaciju mladih\nFoto: Omladinski servis Danilovgrad\nOmladinski servis Danilovgrad postao je simbol aktivnosti i entuzijazma mladih u našem gradu. U Centru za kulturu Danilovgrad, a u organizaciji Omladinskog servisa Danilovgrad, Uprave za sport i mlade , održano je ,,Veče Besjede“.\n“Ova aktivnost okupila je mlade, talentovane govornike, koji su sa svim prisutnima podijelili kako svoje retoričke kapacitete, tako i poslali lijep primjer na koji način prevazići strah i tremu kada je javni nastup u pitanju. Ovo je samo jedna u nizu aktivnosti kojima se trudimo da afirmišemo mlade u Danilovgradu i poboljšamo njihove kapacitete i kompetencije“, za portal Danilovgrad, kazala je Marija Popović.\nPopovićeva je istakla da veliku zahvalnost duguju Centru za kulturu Danilovgrad.\n“Zahvaljujemo se našem partneru Centru za kulturu Danilovgrad, koji uvijek ima senzitivnosti za naše potrebe, ali i na svim raspoloživim resursima koje mi mladi uvijek imamo na raspolaganju za organizaciju naših aktivnosti. U narednom periodu očekuje nas još jedan događaj ovog tipa, kada će se danilovgradskoj publici predstaviti prva grupa polaznika, škole retorike u okviru omladinskog sevrisa Danilovgrad Uprave za sport i mlade“, kazala je administratorka, Marija Popović.


Federer se poigravao, pobjede Berdiha i Tipsarevića - Vijesti.me\nPublika na „Artur Ešu” je imala priliku da prisustvuje jednoj od najboljih partija Rodžera Federera u posljednjih nekoliko mjeseci.\nIstina, rival Švajcarca je bio 93. igrač svijeta Dudi Sela, ali podatak da je Fedeks na terenu ostao samo sat i 14 minuta i da je osvojio 52 od ukupno 60 poena na svoj servis govore kakav je dan imao nekada prvi reket svijeta... Naravno, Seli nije dozvolio nijednu brejk loptu, pa je meč brzo bio gotov (6:3, 6:2, 6:2).\nFedereru je ovo 225. pobjeda na grend slem turnirima, sada je svrgnuo Andrea Agasija sa druge pozicije na vječnoj listi i kreće u lov na Džimija Konorsa koji je ostao na 233 trijumfa.\nTomaš Berdih je samo u prvom setu imao problema protiv Fabija Fonjinija (7:5), a onda se naljutio i Italijanu do kraja nije dozvolio ni da mu zaprijeti - naredna dva dijela igre nije izgubio ni gem.\nJanko Tipsarević je u četiri seta savladao Filipa Pečnera (6:0, 6:3, 3:6, 6:3), dok je Radek Štepanek zbog povrede morao da preda meč Huanu Monaku kod vođstva Argentinca od 2:0 u setovima i 2:1 u trećem...\nAbbath 7 godina i 2 mjeseca\nŠta je onda radio Novak Đoković kad se Federer poigravao? :DDD


PočetnaVestiGamesVestiGoogle predstavio Stadia servis za streaming igara\n20.03.2019 11:30 | 0 Games\nGoogle je predstavio Stadia - svoj Game Streaming servis kojem se može pristupati automatski, što svakom gejmeru koji ima Wi-Fi, kontroler i Stadia-u omogućava pristup igrama na bilo kom uređaju. Google Stadia servis je izuzetno prilagodljiv, a igre rade na do 4K 60FPS uz prilagođeni AMD hardver.\nGoogle je istakao da kompanijin servis koristi AMD Radeon grafičku kartu, GPU koji nudi 10.7 TFLOPS grafičkih performansi preko 56 CU (više nego što postiže AMD RX Vega 56, uz više CU nego što zajedno nude Xbox One X i PlayStation 4 Pro). Google takođe omogućava multi-GPU podršku za developere.\nGejmeri će moći da koriste Google Stadia servis kako bi ponudili 1080p 60FPS i 4K 60FPS streamove, a u budućnosti je planirana i 8K rezolucija.\nKada je u pitanju multiplejer, Stadia je servis zasnovan na cloudu, pa je sprečeno potencijalno varanje, a Google planira da ponudi i podršku za unakrsne platforme (naravno ukoliko Microsoft, Sony i drugi budu želeli da želeli da podrže ovo).\nChrome korisnici će preko Stadia servisa moći da gledaju YouTube sadržaj, kliknu na Play Now i pokrenu igru za manje od pet sekundi i drugo. Za sada, ID Software, Epic Games, Crytek i AMD su najavljeni kao softverski/hardverski partneri.\nGoogle Stadia servis će biti lansiran tokom godine u SAD, Kanadi, Velikoj Britaniji i nekoliko evropskih zemalja, a nisu objavljene informacije o ceni servisa.\nOtkrivene zvanične specifikacije Google Pixel 4 linije telefona 07.10.2019 15:00 0\nPixel 4 linija će biti skuplja od prethodne verzije 07.10.2019 12:45 0


Rajić: Sindikati i pravosuđe ne štite dovoljno prava radnika - Sindikat novinara Srbije\nRajić: Sindikati i pravosuđe ne štite dovoljno prava radnika\nKonsultant Mreže za poslovnu podršku Dragoljub Rajić ocenio je da najuticajnije sindikalne organizacije u Srbiji imaju moć i "mašinu" koja može od političkog establišmenta da zahteva zaštitu za zaposlene, ali da godinama nije bilo takve inicijative, već da sindikati uglavnom "gase požare" kad se u nekim firmama javi problem.\n"U sistemu u kojem se država kocka s investitorima, zaposleni izvuku deblji kraj, ali dobar deo krivice snose i najuticajnici sindikati u Srbiji koji bi trebalo da utiču na državu da se napravi minimum uslova koje će svaki investitor da prihvati kada dođe u Srbiju", rekao je Rajić za Dojče vele.\nOn je ocenio da problem u ostvarivanju prava radnika predstavlja i "katastrofalna" sporost pravosuđa, jer kako je dodao, kad zaposleni odluče da tuže poslodavce neko ko nema primanja i biva otpušten bez naknade čeka tri ili četiri godine da sud donese presudu, što zaposlenog stavlja u bezizlazan položaj.\n"I tu sindikati greše što ne pokušavaju da utiču na državu da učini pravosudni sistem efikasnijim u delu koji se odnosi na radno-pravne sporove jer zaposleni koji znaju da ne mogu da ostvare svoja prava sede i trpe i ne odlučuju da se organizuju. Jer, ako se bune, rizikuju da dospeju na listu za otkaz zato što se zaposlenima stalno govori da ima mnogo drugih nezaposlenih i da su oni zamenjivi", rekao je Rajić.\n"Često se može desiti da je minus mnogo veći nego plus koji se napravi i može proći 20-25 godina rada da bi se novac uložen u kompaniju vratio. Pri tom su političari u Srbiji, koji nemaju iskustva u vođenju kompanija ili savremenoj ekonomiji, niti poznaju industriju, dali sebi diskreciono pravo da odlučuju o tome kome će dodeliti novac i pod kojim uslovima, što otvara mogućnosti za korupciju", rekao je Rajić.\nOn je dodao da su i pojedini ministri i visoki državni službenici "gurali" kompanije koje dobijaju subvencije države u opštine u kojima nije bilo infrastrukture, pa je kompanija sama ulagala novac i ispostavljala državi račune, što je po njegovoj oceni čist primer korupcije i kršenja zakona o javnim nabavkama i drugih zakona.\n"Umesto da smo koristili dobra iskustva istočnoevropskih zemalja koje su oporavile 80 odsto svoje privrede, i ove poslednje Vlade su uporne da ostanu na kursu subvencionisanja stranih investitora, što je potpuno pogrešno", rekao je Rajić.\nPrema njegovim rečima, mnogim od tih kompanija predstavljeni su bolji uslovi poslovanja nego što jesu, dok su one izložene jakom pritisku parafiskalnih i poreskih nameta i troškovima kakvi ne postoje u zemljama iz kojih su došli, pa se zahtevi centrala za profitom svaljuju na leđa zaposlenih kojima se ne povećavaju plate i nedovoljno vrednuje dodatni rad.


23-09-2020 10:16 Srbija Politika\n- Ako neko sa strane pogleda izjave državnog vrha Srbije kao i natpise medija koji podržavaju vlast može se steći utisak da je Donald Tramp već pobedio na izborima i da će tu pobedu prolasviti u Beogradu. Potpuno je neverovatno odsustvo bilo kakve državne strategije i svođenje Srbije na vazalnu državu koja organizuje političke zabave za svakoga kome to treba zarad neke kampanje - saopštio je Narodni slobodarski pokret.\nSastanak u Vašingtonu (Foto: Flickr. com)\nSlobodari poručuju da će se Vučićevom režimu ovo obiti o glavu na isti način na koji se obilo Slobodanu Miloševiću to što je svojevremeno bio protiv Borisa Jeljcina i aktivno učestvovao u kampanji protiv njega.\n- Nema sreće kada si deo političkih igara velikih sila, a potpuna ludost je kada se neko sam trpa u te igre. Al ni po jada da se sve to obije o glavu Vučiću i njegovima, problem je što će svi građani Srbije vrlo brzo trpeti posledice očajničkog pokušaja da se zadrži poredak stabilokratije u kojoj se vlada uz pomoć sprege vlasti i kriminala – saopštio je Narodni slobodarski pokret.\nVučić priznaje Kosovo za godinu ipo dana, više o tome saznajte OVDE.


Uvodjenje obaveznog vojnog roka podržava skoro tri četvrtine mladića u Srbiji a skoro 40 odsto njih bi dobrovoljno otišlo u rat zbog Srbije, pokazuju rezultati istraživanja agencije "Haus od vin" koje je preneo današnji Blic.\nUvodjenje obaveznog vojnog roka podržava skoro tri četvrtine mladića u Srbiji a skoro 40 odsto njih bi dobrovoljno otišlo u rat zbog Srbije, pokazuju rezultati istraživanja agencije "Haus od vin" koje je preneo današnji Blic.Vraćanju obaveze služenje vojnog roka protivi se oko 24 ispitanika dok nešto više od tri odsto mladića od 17 do 30 godina nema stav o toj temi. Medju onima koji podržavaju obavezno služenje vojnog roka, 80 odsto navelo je da bi služilo s oružjem u kasarni. Istraživanje je pokazalo i da vraćanje te obaveze podržava oko 80 odsto ispitanika iz Šumadije i Zapadne Srbije, oko 75 odsto sa juga i istoka Srbije dok je najniži procenat zabeležen u Beogradu gde iznosi nešto više od 69 odsto.\nMinistar odbrane Nebojša Stefanović / BETA PHOTO/MINISTARSTVO ODBRANE SRBIJE/Darimir Banda/DS\nMedju onima koji podržavaju obavezno služenje vojnog roka, 80 odsto navelo je da bi služilo s oružjem u kasarni.\nIstraživanje je pokazalo i da vraćanje te obaveze podržava oko 80 odsto ispitanika iz Šumadije i Zapadne Srbije, oko 75 odsto sa juga i istoka Srbije dok je najniži procenat zabeležen u Beogradu gde iznosi nešto više od 69 odsto.


Ishrana po krvnim grupama\nIshrana po krvnim grupama - II\nU poplavi teorija o dijetama ili zdravim načinima ishrane, koje su već godinama naučno-medicinsko-medijski hitovi, a naročito na Zapadu, u poslednjih nekoliko godina izdvaja se jedna koja, slagali se s njenim postulatima ili ne, po nekoj zdravoj logici čini zanimljivom makar za pokušaj - a zasnovana je na odgovarajućoj ishrani prema određenoj krvnoj grupi.\nKrvna grupa A se, koliko antropologija i istorija registruju, prvo pojavila negde u Aziji ili na Bliskom Istoku, između 25.000 i 15.000. godine pre Nove Ere, na vrhuncu Neolitskog perioda, kada su poljoprivreda i pripitomljavanje životinja postali dominantni način života i preživljavanja. Prvi put u istoriji sposoban da obezbedi na duže staze svoju egzistenciju, čovek je počeo i da stvara trajna naseobine. Radikalne promene u okruženju, načinu života i ishrane, vremenom su rezultirale i novim mutacijama digestivnog i imunog sistema - Neolitski čovek je bolje podnosio i apsorbirao kultivisane žitarice i poljoprivredne proizvode. Tako je rođena krvna grupa A. Novi uslovi života doveli su do saznanja i potrebe da su ljudi zavisni jedni od drugih - da mlinar ne može bez farmera, i obrnuto, da moraju skupa da planiraju prehranu za narednu godinu (sejanje, obrada zemljišta), i tako redom, Psihološki, te osobine pripadaju tipu A, koji je u to vreme izuzetno napredovao. Genetske mutacije koje su iz tipa O stvorile tip A, dogodilo su se toliko brzo, da se njihov tempo danas poredi (i četvorostruko je brži) sa mutacijom Drosdophilie, uobičajene voćne mušice (koja u mutacijama drži rekord). Razlogom ove nagle mutacije smatra se jednostavno - preživljavanje.\nZa odbranu ljudskog organizma od svakovrsnih neprijatelja zaduženi su antigeni, među tim neprijateljima nalaze se i određeni sastojci hrane, jedan od najmoćnijih antigena u ljudskom organizmu je onaj koji određuje njegovu krvnu grupu, dakle u suštini, vaša krvna grupa određuje koje su namirnice vaši naprijatelji a koje prijatelji\nSofisticiranost i važnost našeg imunog sistema ogleda se u njegovoj sposobnosti da odredi prijatelja i "neprijatelja". Za to su zaduženi antigeni, koji u svakoj živoj formi - od virusa do ljudskog organizma - predstavljaju njen hemijski otisak. Jedan od najmoćnijih antigena u ljudskom organizmu je onaj koji određuje njegovu krvnu grupu, i shodno tom antigenu i krvna grupa nosi slovnu oznaku (krvna grupa A ima antigen A, krvna grupa B - antigen B, AB ima oba antigena, dok krvna grupa O nema antigena). Antigeni stvaraju antitela, i njihova prva dužnost je da otkrivaju mikrobiološke i druge "neprijatelje", među kojima je i - hrana, tačnije određeni njeni sastojci. Tu na scenu stupa važnost probavnog sistema, konkretnije - hemijske reakcije kojom naša krv reaguje na hranu. U tom klupku se krije teorija o važnosti ishrane prema određenoj krvnoj grupi koju je, počev od očevih istraživanja od pre pedesetak godina, razradio naturopata dr Piter D'Adamo. Veza krvi i hrane se prelama, kako on tvrdi, preko lektina - "opasnog lepka" - koji predstavlja skup obilatih i raznovrsnih proteina koji kroz hranu dolaze u našu krv. Kada jedemo hranu koja sadrži proteinske lektine nekompatibilne sa antigenima naše krvne grupe, organizam odmah započinje proces aglutinacije kako bi odbacio neprijateljske lektine koji istovremeno traže skrovište i "lepe" se za ćelije određenih organa. Najjednostavnije rečeno, kroz tu borbu se prelama, na krvnim grupama zasnovana, teorija o blagotvornim i štetnim namirnicama, a dalje i kompletnom načinu života. Računajući da na našim prostorima ova teorija - i, što je ne manje važno, njena praktična primena - nije dovoljno poznata ovde ćemo dati kratak pregled najosnovnijih psiho-fizičkih karakteristika (pripadnika) svake krvne grupe i najopštiji prikaz korisnih i štetnih namirnica za svaku krvnu grupu, odnosno opšte preporuke za ishranu kojim se može poboljšati imuni sistem, optimizirati metabolizam i opšta zdravstena kondicija. Sve namirnice koje nisu uvrštene u jednu od ove dve kategorije spadaju, po klasifikaciji D'Adama, u "neutralne", i samim tim nemaju nikakvog zdravstvenih implikacija. Primera radi, pileće meso koja sadrži izuzetno štetne lektine za određene krvne grupe, može uvek biti zamenjeno "neutralnom" ćuretinom ili nekom drugom vrstom mesa koja nije na listi štetnih. Detaljne informacije o ovome mogu se naći na web-stranici D'Adama i njegovog tima - http://www.dadamo.com/. No, pre konkretnih preporuka, još dve napomene: Prvo, osim vina i piva, koji mogu biti i korisni i neutralni i štetni (kako za koga, tj. kako za koju krvnu grupu), žestoka alkoholna pića spadaju u štetna za svaku krvnu grupu. I drugo, D'Adamo savetuje da svako ko se odluči da prati njegove preporuke, ako to podrazumeva drastične promene u ishrani, ne pravi nagle prelaze, već da postepeno počne većim unošenjem korisnih a izbegavanjem jedne po jedne namirnice sa liste štetnih. U svakom slučaju, puni zdravstveni efekti se mogu očekivati i već za desetak dana, ali tek posle kompletnog i striktnog pridržavanja preporuka.\nVoće, pune energije - Tip O\nTip O, najstariji i danas najrasprostranjeniji u svetu, praćen je instinktom da preživi, da osvaja pozicije, da slabije ostavlja iza sebe. Ljudi ovog tipa su skloni da budu vođe, ekstrovertni, fokusirani su i puni energije. Ali, pošto su izuzetno podložni stresu, te osobine se izvitoperuju. Predodređeni su da budu snažni i izdržljivi, ali zbog nepravilnog načina života i ishrane vrlo često, usled posledično loših metaboličkih procesa, trpe posledice koje se uglavnm ogledaju u poremećenom radu štitne žlezde, edemu, gojenju. Predisponirani su protiv većine kancerogenih oboljenja, ali često pate od upala, artritisa i alergija (naročito respiratornih). Tendencija ka stresu i visok nivo adrenalina povlače za sobom prekomerno emotivnu reakciju (obično ljutnju, pa i agresiju), vrlo česte promene ponašanja. Kada nije u harmoniji sa prirodnim karakteristikama svoje krvne grupe, tip O je sklon depresiji (raste s godinama), srčanim oboljenjima, čiru ili gastritisu (na šta dodatno utiče i izuzetno povišena stomačna kiselina tipična za O, kao i visok nivo enzimnih crevnih alkalnih fosfata). Metabolički, tip O ima nizak nivo zgrušavanja krvi (duže krvari) što obično štiti od dijabetesa, i dizajniran je za dobru preradu kalorija. Za psiho-fizički balans, tipu O se preporučuje izbegavanje impulsivnosti (boljom organizacijom na kraće i duže staze), postepene promene, uredni i obroci za stolom, redovne fizičke vežbe (više nego i za jednu drugu grupu), od aerobika, dizanja tegova, trčanja, vožnje bicikla, sportova ful-kontakta, i to najmanje 3-4 puta nedeljno. S obzirom da je tip O sklon stimulansima - kafi, alkoholu, cigaretama, narkoticima i slaktišima - a svi su šteteni za ovaj tip, vežbe se preporučuju kao najbolja odbrane od tih slabosti.\nGenetski, nije najbolje opremljen za 21, stresni vek. Po prirodi, reč je o čoveku kome odgovara dobro struktuiran, ritmičan, harmoničan život u pozitivnom okruženju. Otud ovaj tip mnogo teže podnosi stres od prethodnog, što se uz ostale fiziološke karakteristike - a pre svega hormonsku senzibilnost, prirodno povećani nivo kortizola (koji se dodatno lako uvećava u uslovima stresa), nizak nivo stomačne kiseline i nedostatak crevnih alkalnih fosfataza - ogleda u poremećajima sna (sve više s godinama, zbog čega se preporučuje uzimanje dodatnog vitamina B-12), povećanoj anksioznosti, slabljenju imunog sistema, porastu holesterola, gubljenju mišićne mase i gomilanju masnoća u telu. Čulo mirisa slabi posle 60. godine, nekad dramatično, što je povezano i sa čulom ukusa, a oba dovode do smanjene potrebe za jelom naročito u poznijem životnom dobu što je za ovaj tip prilično opasno. Evoluirala u doba kada je prvobitni čovek, usled nedostatka primarne hrane - mesa, krenuo iz Afrike ka Evropi i Aziji i privikavao se na nove klimatske uslove i novu raspoloživu hranu, krvna grupa A je obeležena probavnim sistemom koji ima teškoća s varenjem i metaboliziranjem životinjskih proteina i masnoća, ali izuzetno dobrom "upotrebom" svih sastojaka iz karbohidrata.\nOvaj tip nosi potencijal za izuzetnu prilagodljivost i sposobnost da se kreće u svim pravcima i razvija se s promenama. Kreativnost i rešavanje komplikovanih problema su osnovne mentalno-emotivne karakteristike ovog tipa. Antropološki gledano, lako je uočljivo kako i koliko je ta prilagodljivost "izrodila" krvnu grupu B čiji je osnovni zadatak bio da uspostavi ravnotežu između dva prethodna, potpuno suprotstavljena tipa. Osnovni zdravstveni izazovi za ovaj tip su tendencija da proizvodi viši od normalnog nivoa kortizola u stresnim situacijama (što u poznijim godinama nosi povećani rizik od Alchajmerove bolesti ili senilnosti, a kod dece od autizma), izrazitu osetljivost na B-lektine u određenoj hrani (naročito piletina, kukuruz i kikiriki) što rezultira upalama, izvesnoj sklonosti da "zakači" sporo napredujuće viruse poput onih koji izazivaju multipleks sklerozu ili lupus, i podložnosti autoimunim oboljenjima. U slučaju tipa B, etničke i rasne razlike u izvesnom stepenu mogu imati određenog uticaja. Generalno, po nalazima D'Adama, zdrava osoba krvne gurpe B koja živi u skladu sa svojim potrebama, fizički i mentalno je najuravnoteženija u odnosu na sve ostale krvne grupe. Osim sklonosti ka povećanom kortizolu (posledice kao i kod tipa A) i posledične opasnosti od smanjenog imuniteta, tip B ako je izbačen iz koloseka nekada preterano emotivno reaguje na stres, što se ogleda u letargiji i nedostatku motivacije, a nosi povećan rizik od hroničnih virusnih infekcija, hroničnih simptoma umora i esktremno visokog ili niskog krvnog pritiska.\nOva, najmlađa krvna grupa postoji, kako se veruje, svega oko hiljadu godina i zastupljena je u dva do pet odsto svetske populacije. Smatra se "prelaznom", i više rezultatom "ukrštanja" dve prethodne krvne grupe (i stilova života), a ne direktnim odgovorom na novonastale klimatske ili ostale uslove. Tip AB ima kvalitete kameleona - u zavisnosti od situacije može da usvoji karakteristike A ili B tipa. Od domanacije jednog ili drugog zavisi i pojedinačna slika vlasnika ove krvne grupe. Zanimljivo je da hormonski profil ovog tipa najviše ima sličnosti sa tipom O, probavni sistem je nalik tipu A, što znači manjak želudačne kiseline, mada je potreba za proteinima životinjskog porekla sličnija tipu B. U najkraćem, tip AB bi trebalo da izbegava sve što važi za tip A ili tip B. Izmešanost uticaja prethodnih krvnih grupa u tipu AB rezultira i izvesnom dozom "zbunjenosti" ili ekstremnih ponašanja. U najboljem izdanju, intuitivan i spiritualan, ovaj tip ima problem istovremene potrebe da bude izuzetno i socijalan i usamljen, tako da se i preporučuje dnevno "praktikovanje" i trenutaka samoće i relaksacije i aktivnog učešća u grupama, po mogućstvu onima koje "imaju smisla i značaja" za osobe AB tipa, i koje nisu po prirodi kompetitivne.


Stefanović: Đukanović koristi svoj politički položaj da utiče na pravosuđe\nVesti Autor:Beta30. apr. 202210:2042 komentara\nMinistar odbrane Nebojša Stefanović odbacio je tvrdnje da je povezan sa bilo kakvim kriminalnim krugovima i ocenio da advokat Vladimir Đukanović koji je i član Visokog saveta sudstva, koristi svoj politički položaj da utiče na pravosuđe.\nStefanović je na TV Pink rekao da se trudi da ne komentariše sudske procese i misli da funkcioneri treba da se uzdrže od komentara koji se mogu tumačiti kao pritisak na pravosuđe, a da je u konkretnom slučaju suđenja bivšoj državnoj sekretarki Dijani Hrkalović došlo do upliva i politike i interesa koji nemaju veze sa istinom.\nHrkalović ostaje u kućnom pritvoru, Đukanović predložio Stefanovića za svedoka\n27. apr. 2022 15\n"Njen advokat Đukanović je odgovoran za ovakvu strategiju odbrane koja nije zasnovana na dokazima, već na lažima i manipulacijama i nažalost pravne posledice će snositi samo ona. Kad sam govorio o uplivu politike i interesa u slučaj, mislio sam na njega i u ovom i u nekim drugim slučajevima, jer on nije samo advokat, već neko ko utiče na izbor sudija, a svoje klijente zastupa i u medijima, neke zvanično neke nezvanično", rekao je Stefanović.\nOn je dodao da je Đukanović koji je visoki funkcioner SNS-a slučaj Hrkalović "dobio pod velom misterije", a da se u odbranu nekih drugih optuženih uključio tako što ih poziva u svoju emisiju ili govori o slučajevima na televizijama.\n"On onda političkim uticajem utiče na tok suđenja plasirajući informacije koje su mu u interesu. On je sve to napravio da promoviše svoj advokatski biznis. Mislim da je to nemoralno. On je spojio politiku i advokaturu", rekao je Stefanović.\nStefanović je dodao da klijenti od Đukanovića očekuju pomoć zbog političkog uticaja.\n"To su teške nedopustive zloupotrebe da advokat brani klijente pred sudijama na čiji izbor utiče, to ne sme da se toleriše", rekao je Stefanović.\nDijana HrkalovićNebojša StefanovićpravosuđeVladimir Đukanović


Kina: Trampova izjava o kineskoj banci ne odgovara činjenicama\n► Kina: Trampova izjava o kineskoj banci ne odgovara činjenicama\nIzjava američkog predsednika Donalda Trampa da je Peking naložio svojim bankama da prekinu transakcije sa Severnom Korejom "ne odgovara činjenicama", rekao je danas portparol kineskog ministarstva spoljnih poslova, ali nije dao dalje naznake o mogućim koracima Kine.\nPortparol Lu Kang rekao je da se Peking pridržava rezolucija Saveta bezbednosti UN. Savet bezbednosti je pozvao svoje zemlje članice da zabrani većinu aktivnosti severnokorejskih banaka u inostranstvu u odgovoru na njene nuklearne i raketne probe koje krše međunrodne rezolucije.\nUpitan na redovnoj konferenciji za štampu o Trampovom komentaru Lu je rekao "koliko ja znam to što ste vi sada pomenuli ne odgovara činjenicama".\nOn nije dao dalja objašnjena ali je dodao "u principu Kina je uvek sprovodila rezolucije Saveta bezbednosti UN u potpunosti i ispunjavala svoju odgovornost".\nPredsednik SAD Donald Tramp juče je uveo nove sankcije pojedincima i kompanijama koje sarađuju sa Severnom Korejom. On je rekao da će američko ministarstvo finansija moći da kažnjava sve koji razmenjuju "dobra, usluge ili tehnologiju" sa Severnom Korejom.Američki predsednik je takođe naveo da će kineska centralna banka narediti finansijskim institucijama da prekinu saradnju s Pjongjangom i pozdravio "veoma hrabru" i "neočekivanu" kinesku meru.\nAmerički zvaničnici nisu potrvrdili da je Kina donela tu meru. Američki minsitar finansija Stiv Mnučin rekao je da je dugo razgovarao sa predsednikom kineske centralne banke ali da ne može da komentariše poverljive razgovore.\nTramp je juče objavio uvođenje tih mera tokom sastanka sa vođama Južne Koreje i Japana, zemalja nadirektnije ugroženim severnokorejskim pretnjama o vojnom udaru.\nPeking je prekinuo uvoz uglja, gvožđa, morske hrane i drugih dobara u skladu sa UN sankcijama. Devedest odsto spoljne trgovine Severne Koreje obavlja se sa Kinom.\nkineska banka /


Detalji hapšenja Tačija: U bazi Euleksa stroga kontrola, a u avionu bio izolovan od Veseljija i Seljimija\n13:46 >> 13:56\nPonuđeno mu je da se preda do 5. novembra u 10 sati inače će biti momentalno uhapšen, na šta je Tači tražio i odobreno mu je da se rok produži do 12 sat\nPrema pisanju portala Reporteri, Tači je 4. novembra, malo posle 15 sati saznao da je optužnica protiv njega potvrđena da je izdat nalog za hapšenje, kao i da mu je ponuđeno da se preda do 5. novembra u 10 sati inače će biti momentalno uhapšen, na šta je Tači tražio i odobreno mu je da se rok produži do 12 sati.\nTači i Krasnići braniće se političkim argumentima\nTačijevi amandmani odbijeni! Specijalni sud nastavlja mandat\nTači je zatražio i da kopira optužnicu, ali mu je rečeno da će je dobiti kada se preda, a kasnije je saznao da se u njoj nalazi da je odgovoran za 98 ubistava i zlostavljanje stotina zatvorenika u kampovima tzv. OVK, za šta može da bude osuđen na doživotnu robiju.\nTači je u bazu Euleks stigao u 12.10, ali mu niko nije zamerio zbog 10-minutnog kašnjenja, a na ulazu su mu pregledani kofer i torba sa ličnim stvarima i dokumentima koje je poneo sa sobom.\nU bazi je obavešten zbog čega je uhapšen i koja su mu prava, a osobe koje su ga sprovodile do aerodroma prethodno su bile testirane na kovid-19 i nosile su zaštitne maske i rukavice.\nPrteres kuće Hašima Tačija\nAvion kojim je Tači prebačen u Hag zajedno sa Veseljijem i Seljimijem, prethodno je očišćen i dezinfikovan, a u avionu njih trojica nisu mogli da razgovaraju niti su sedeli jedan blizu drugog.\nPo prijemu u zatvor Ševeningen u Hagu, Tači je obavio razgovor sa advokatom.\nKada je reč o Kadriju Veseljiju, piše Reporteri on je takođe obavešten 4. novembra da je protiv njega podignuta optužnica i to posredno, pošto nije odgovarao na pozive haškog tužioca, koji mu je poziv da se preda onda uputio preko advokara Bena Emersona.\nEmerson je rekao da će se Veselji predati dobrovoljno 5. novembra,što je i učinio i tada je saznao da se treti za ista nedela kao i Tači, Seljimi i Krasnići, a dok je čekao let za Hag poslužio se hranom i pićem.\nSeljimi se takođe nije prvo javljao na telefonske pozive tužioca, sve dok mu ovaj nije poslao sms poruku, a kada se napokon javio rečeno mu je da ima vremena da se dobrovoljno preda do 5. novembra u 9 sati i da ponese pasoš.\nJakupu Krasnićiju koji je uhapšen 4. novembra ujutru je jedini od pomenute četvorice kome nije ponuđeno da se dobrovoljno preda, a kasnije se u Hagu žalio na način na koji je tretiraon kada su ga hapsili.\nPredstavnici Euleksa i Kosovske policije ušli su u njegovu kuću tog jutra u 6.25 koja je zatim pretražena, a policija je Krasnićija upozorila da ne sme da korosti telefon jer je uhapšen.\nKrasnići je jedini koji je odbio da primi optužnicu, a tokom leta u Hag 4. novembra odbio je i hranu i piće, a prihvatio je samo zaštitnu masku.\nHašim Tači Kadri Veselji OVK Ratni zločin\nUŽIVO Liverpul - Real: Večeras dobijamo novog prvaka Evrope, utakmica će kasniti! (FOTO, VIDEO)


SNP Izbor je naš: U Srpskoj da se o NATO odlučuje samo na obavezujućem referendumu - Sve o Srpskoj\nSNP Izbor je naš: U Srpskoj da se o NATO odlučuje samo na obavezujućem referendumu\nBANJALUČKI POKRET ĆE PREDLOŽITI ZAKON KOJI ĆE NA TO OBAVEZATI SVE POLITIČKE FAKTORE U RS\nDane ČANKOVIĆ: Iniciraćemo da krivično odgovara svako od srpskih predstavnika koji svojim potpisom ili na drugi način omogući slanje Godišnjeg nacionalnog plana /ANP/ u Brisel ili pristane na ulazak u NATO, a da se takva odluka smatra ništavnom\nPREDSJEDNIK Srpskog narodnog pokreta (SNP) Izbor je naš – Dane Čanković – smatra da se pitanje ulaska u neki vojni savez, poput NATO-a, mora riješiti na obavezujućem referendumu građana Republike Srpske.\nČanković je rekao Srni da je SNP Izbor je naš formirao inicijativni odbor koji će kroz zakonom predviđenu proceduru sprovesti u djelo inicijativu da Narodna skupština Republike Srpske donese dopunu zakona ili zakon koji bi obavezao sve srpske predstavnike u zajedničkim organima BiH i narodne poslanike da pitanje ulaska u neki vojni savez, poput NATO-a, mora biti riješen na obavezujućem referendumu građana Srpske.\nOn je objasnio da će, prema tom prijedlogu, ako neko od srpskih predstavnika svojim potpisom ili na drugi način omogući slanje Godišnjeg nacionalnog plana /ANP/ u Brisel i ulazak u NATO, krivično odgovarati, a takva odluka smatraće se ništavnom i neće proizvesti nikakva dejstva.\nČanković je naveo da je SNP pokrenuo ovu inicijativu da se ne bi došlo u situaciju u kojoj je bila Crna Gora, gdje je većina građana bila protiv ulaska u NATO, ali su, uprkos tome, primljeni u taj vojni savez.\nPrema njegovim riječima, put ulaska u taj vojni savez bio bi put centralizacije BiH i ukidanja Republike Srpske koja je garant opstanka srpskog naroda na ovim prostorima.\nČanković smatra i da bi najznačajnija prirodna bogatstva i drugi resursi Republike Srpske ulaskom u NATO bili lak plijen za međunarodne korporacije koje bi do njih došle budzašto, a na štetu građana Srpske.\nČanković je najavio da će Inicijativni odbor SNP-a u utorak, 12. novembra, u Banjaluci održati konferenciju za novinare u Pres-centru hotela „Bosna“ i predložiti nacrt zakona i obavijestiti javnost o drugim detaljima u vezi sa inicijativom.\nTagoviDane Čanković NATO referendum SNP „Izbor je naš”


Koje dokaze Vašington može da ponudi Beogradu a da javnost Srbije poveruje kako američki avioni zaista nisu ubili dvoje prethodno otetih srpskih državljana u Libiji? Naime, ako Pentagon tvrdi da su srpske taoce prethodno ubili otmičari, pa su onda naknadno prebačeni i podmetnuti na mesto koje je bombardovala američka avijacija, takva teza ima bezbroj loših mesta. Da li su to otmičari unapred znali koju će lokaciju bombardovati Amerikanci, pa su prebacili već ubijene srpske državljane na to mesto? I šta bi time otmičari dobili? Dvoje manje, ili više, otetih i ubijenih ljudi u Libiji, da neće to možda poboljšati, ili smanjiti „ugled” otmičara-terorista?\nNaravno, dozvoljavam mogućnost da Amerikanci nisu znali da se na lokaciji koju su bombardovali nalaze i srpski državljani. U tom slučaju se kaže: izvinite, greška, platićemo obeštećenje porodicama. Kao što su učinili u slučaju bombardovanja zgrade kineske ambasade u Beogradu u noći između 7. i 8. maja 1999. kada su poginula i tri kineska novinara. Predsednik SAD Bil Klinton prvo je govorio o „tragičnoj grešci”, da bi nekoliko dana kasnije funkcioneri Pentagona i CIA priznali da je to bila „dvostruka greška” američkih obaveštajnih službi na temelju čijih podataka su i birani ciljevi. Od tada su SAD isplatile Kini 28 miliona dolara na ime odštete za uništenu zgradu ambasade i 4,5 miliona dolara članovima porodica poginulih novinara.


U POVERENJU: Izložba u čast "Titovih pionira"\nIzložba u čast "Titovih pionira"\nSvoje mladosti će nekadašnjiu pioniri moći da se prisete na izložbi "Plameni pozdravi: reprezentativni portret detinjstva u socijalističkoj Jugoslaviji", u Muzeju istorije Jugoslavije.\n"Danas kad postajem pionir dajem obećanje: da ću vredno učiti i raditi, poštovati roditelje i starije i biti veran i odan drug", zakletva je kojom su osnovno obrazovanje završavali đaci nekadašnje Jugoslavije.\nSvoje mladosti će nekadašnjiu pioniri moći da se prisete na izložbi "Plameni pozdravi: reprezentativni portret detinjstva u socijalističkoj Jugoslaviji", koja će biti otvorena danas u 13 časova u Muzeju istorije Jugoslavije.\nRadi se o projektu Kiosk-platforme za savremenu umetnost, autorke Ane Adamović, a pored nje će sa svojim radovim učestvovati i mnogi drugi umetnici sa prostora bivše Juge.\nPolazište samog projekta čini bogata arhiva Muzeja istorije Jugoslavije, koja sadrži više od 260 fotografskih albuma, koji su predsedniku Titu od 1945. godine poklanjale škole, pionirske organizacije i ostale dečje ustanove širom nekadašnje države.\nAutoru izložbe su odlučili da ove jedinstvene dokumente jednog prošlog vremena iskoriste kao osnovu za rekonstrukciju socijalističkog detinjstva, ali i principa na kojima je ta država građena i na kojima se raspala.


Posle Crne Gore i Makedonije, sledeća balkanska zemlja na koju se vrši pritisak da se pridruži NATO-u je Bosna i Hercegovina. Američka administracija igra bez pardona i đonom, kažu.\nO tome su u emisiji „Na nišanu Lazanskog“ govorili Srđan Perišić, savetnik predsedavajućeg Predsedništva Bosne i Hercegovine Milorada Dodika, i politikolog Aleksandar Pavić.\nPerišić, koji je detaljno proučio MAP, našao je u njemu tri zamke za Republiku Srpsku. Sve one tiču se prenosa nadležnosti RS na nivo BiH. Sve ono što Zapad nije uspeo da ostvari za 23 godine, koliko je proteklo od završetka građanskog rata u BiH, sada nastoji da ostvari preko NATO-a, tvrdi Dodikov savetnik.\n„Prva zamka je reforma policije, to jest jačanje Direkcije za koordinaciju policijskih tela na račun MUP-a Republike Srpske. Drugi prenos nadležnosti jeste formiranje jedinstvene civilne zaštite, koja je sada na nivou RS. Kao takva, ona treba da se ukine i da se formira na nivou BiH. I treća je zakon koji se tiče civilnih žrtava rata i torture, koji je usvojen na nivou RS. On treba da se objedini na nivou BiH. Tim zakonom treba da se RS optuži, raznim kontratužbama za odgovornost za rat i da se sa nivoa BiH upućuju tužbe ka njoj“, objašnjava Perišić.\nRepublika Srpska ne želi nivo saradnje koje nudi MAP. Što se hrvatske strane tiče, uvidevši da je saradnja sa bošnjačkom političkom elitom samo nanela štetu, ona menja stranu. Hrvati u BiH nisu javno podržali stav RS oko MAP-a, ali nisu ga ni javno osudili, naglašava Perišić.\nŽelju da balkanske zemlje što pre uđu u NATO, Pavić naziva novom američkom imperijalističkom politikom sa koje su skinute sve maske. Od dolaska na vlast Donalda Trampa, Amerika je odustala od uvijanja u oblande, promocije demokratije i drugih izgovora kojima su pravdali svoju želju za svetskom dominacijom.\nAmerički državni sekretar Majkl Pompeo nalazi se u ovom trenutku na turneji po Srednjoj Evropi i ima zadatak da ubedi srednjeevropske lidere da „smanje doživljaj“ kada su u pitanju Rusija i Kina. Na primer, da odustanu od gasovoda „Turski tok“, navodi Pavić.\n„Tu se sada radi bez pardona. Koriste se sva sredstva. Videli smo u Makedoniji da volja naroda nije imala apsolutno nikakve veze. U RS smo prošle godine imali pokušaj venecuelanskog scenarija sa događajima na Trgu Krajine u Banjaluci. Vrlo lako je mogao da bude izvikan neki Gvaido i da ga priznaju – da kažu da je on pravi demokratski lider Srba. To nije uspelo, ali išlo je u tom pravcu“, kaže Pavić.\nKao ilustraciju da Amerika namerava da koristi sva raspoloživa sredstava da utera balkanske zemlje u NATO, Pavić koristi skorašnju posetu pomoćnika američkog državnog sekretara Vona Salivena Sarajevu, kada je krivotvorio izjavu o tome da je ulazak BiH u NATO dogovoren na sastanku sa članovima Predsedništva. Tu je izjavu predstavnik Srba u Predsedništvu BiH Milorad Dodik morao da demantuje.\nKao jedna od stvari koje bi trebalo da destabilišu BiH i dovedu u pitanje Dejtonski sporazum jeste i inicijativa Bakira Izetbegovića o promeni imena Republike Srpske.\nU stranoj štampi se pojavio pristup koji zastupa tezu da je, pored Dodika, najveća prepreka ulasku BiH u NATO upravo Dejtonski sporazum.\n„Znači, gledaju svaku tačku na koju mogu da pritisnu i NATO je sada primarni cilj. I posle će Srbija biti na redu. Zato se, u isto vreme dok se to radi u BiH, insistira da se progura neko rešenje vezano za Kosovo i Metohiju – da bi se deo Kosova odmah integrisao u NATO preko ’Velike Albanije‘, Srbija se dodatno oslabila i okrnjila i postala, praktično, zrela kruška. Radi se na svim frontovima i mi smo sada u okruženju kakvo je bilo, recimo, 1941.“, kaže Pavić.\nPrema Perišićevim rečima, postoji sličnost između Crne Gore, Makedonije, BiH i Srbije jer ni u jednoj od ovih država nije postojao niti postoji konsenzus građana za učlanjenje u NATO.\n„Sve diplomate koje dolaze sa Zapada nastupaju bez rukavica i traže samo jednu stvar – NATO. Ne interesuje ih ni ekonomija, ni energetika, ni mediji, ni ljudska prava, ni demokratija. Svi traže samo jedno: BiH mora da bude članica NATO-a“, kaže Perišić.\nAko dođe do preglasavanja srpskog naroda u BiH i, uz aminovanje NATO-a, uz pomoć bošnjačkih i hrvatskih glasova BiH postane članica Severnoatlantske alijanse, situacija bi bila slična onoj koja je ovu bivšu jugoslovensku republiku uvela u građanski rat, naglašava Perišić.\n''TADIĆ JE POLITIČKA PRABABA'': Ovako su se ujedinili DS i SPS uz učešće Mila Đukanovića


Žitište, 22. septembar 2018 - Liga socijaldemokrata Vojvodine zahteva od nadležnih u opštini Žitište da reaguju i sprovedu zakon kada je u pitanju krađa kukuruza i paljenje biljnih ostataka posle berbe.Ovih dana u mestu Torak je izgorela značajna površina neobranog kukuruza usled nemara pojedinaca koji pale biljne ostatke, što je u suprotnosti sa zakonom. Postavlja se pitanje šta rade za to vreme nadležni organi reda i poljočuvarska služba.\nTim povodom, LSV obratila se predsedniku opštine Žitište Mitru Vučureviću, predsednici Skupštine opštine Dragani Petković i Načelniku opštinske uprave Mladenu Ajdukoviću sa zahtevom da hitno odgovore na pitanja koja su dužni da saopšte široj javnosti.\nPostavlja se pitanje koje aktivnosti i mere sprovodi poljočuvarska služba opštine Žitište na sprečavanju krađe i paljenju biljnih ostataka i koliko je prestupnika koji to rade i time ugrožavaju neobrane parcele kukuruza poljoprivrednika sa teritorije ove opštine.\nKao i kome da se obrate oštećeni građani ili oni koji primete lica koja kradu kukuruz ili pale biljne ostatke kada kontakt podaci poljočuvarske službe nisu objavljeni čak ni na zvaničnoj internet prezentaciji opštine Žitište. Takođe, nadležni moraju da odgovore i na pitanje gde se nalazio poljočuvar dok su u Torku gorele neobrane njive kukuruza.\nLSV insistira da se kaže kako će biti pokrivena štete koju su pretrpeli poljoprivrednici kao i da li je isplativo uložiti skoro 7 miliona dinara u poljočuvarsku službu, koliko je opredeljeno budžetom i sprovedenom javnom nabavkom za anagažovanje poljočuvarske službe, a da ta usluga bude tako manjkava.\nApeluje se da svi nadležni organi uključujući policiju i vatrogasce vrše pojačane kontrole i da se hitno reaguje kada je ugrožena bezbednost građana i njihove imovine. Da se insistira kod organa javnog reda da se pokrene postupak i sankcioniše u skladu sa zakonom svako lice koje krade i pali biljne ostatke. Da se preispita ugovor i javna nabavka za angažovanje poljočuvarske službe pošto je očigledno da ima propusta. Zahteva se i da se obezbede sredstva za nabavku nove opreme, goriva za remontovanje i održavanje postojeće opreme i vozila Dobrovoljnog vatrogasnog društva iz Torka, pošto članovi ove organizacije bez ikakve naknade godinama spašavaju imovinu građana, tako što reaguju brže i efikasnije od nadležnih profesionalnih plaćenih (poljočuvarskih) službi, ali često i profesionalnih vatrogasaca kojima je to posao, dužnost i obaveza.\nLSV zahteva da nadležni hitno reaguju, kao i da preduzmu predložene mere, pošto su trenutno ugrožena prava građana te opštine, posebno naglasivši da se pomenuti problemi odnose na poljoprivrednike, koji plaćanjem poreza i drugih davanja kojima se puni budžet opštine, pokrajine i republike, dodatno obavezuju nadležne da reaguju u trenucima kada im je bezbednost ili imovina ugrožena.\nPotpredsednik Opštinskog Odbora\ni odbornik SO Žitište


MINI odlaže novu generaciju modela zbog Bregzita i rezanja troškova - BIGportal.ba\n3 Februara, 2020 3 Februara, 2020 031\nAktuelna generacija MINI-ja zato će imati produžen životni vijek.\nOd 1. februara Ujedinjeno Kraljevstvo je nakon 47 godina zvanično van Evropske unije. To je prva zemlja koja je to učinila, a ova odluka Britanaca imaće posledice i po domaću automobilsku industriju.\nMnogi proizvođači automobila već su prilagodili svoje planove kako bi umanjili gubitke što je više moguće, ali doći će i do smanjenja broja radnih mesta i zatvaranja pojedinih postrojenja. Na primer, Honda će zatvoriti fabriku u Svindonu krajem 2021, dok je Jaguar Land Rover za kraj ove godine najavio privremeno zatvaranje tri fabrike automobila i fabrike motora.\nFord, Rolls-Royce i Aston Martin izrazili su zabrinutost zbog negativnog uticaja koji se očekuje nakon Bregzita, a sada još jedan proizvođač automobila iznosi detalje o tome kako će odvajanje Ujedinjenog Kraljevstva od zajedničkog evropskog tržišta uticati na njegovo poslovanje.\nPortparol MINI-ja, brenda koji je u vlasništvu BMW-a, izjavio je za Rojters da će proizvodni ciklus aktuelne generacije model te marke biti produžen u odnosu na prosečan životni vek modela koji se u današnjoj auto-industriji kreće oko šest godina. Kako je objašnjeno, do ovog će doći zbog Bregzita, ali i potrebe kompanije da smanji troškove poslovanja\nUzdanica u 2020: Električni MINI Cooper SE (Foto: MINI promo)\nNaime, BMW grupa želi da uštedi 12 milijardi evra do 2022. godine, kroz rezanje troškova razvoja novih modela i smanjenje palete motora i menjača za svoja vozila.\nKako prenosi Rojters, automobilski analitičari procenjuju da razvoj nove mehaničke platforme nekog od proizvođača u proseku košta oko milijardu evra. Postojeće automobile takođe treba prilagoditi da bi se ispunili stroži propisi o emisiji gasova, čime se dodatno povećavaju troškovi za proizvođače automobila.\nDodatno opterećene ulaganjima u razvoj električnih vozila, automobilske kompanije moraju se prilagoditi da bi ostale profitabilne na sve izazovnijem tržištu.\nGodina koja je iza nas nije bila sjajna za MINI, s obzirom da je prodao 346.639 automobila uz smanjenje od 4,1% u odnosu na 2018. Posebno je loš bio decembar 2019, kada je zabeležen pad od zabrinjavajućih 17,7% u poređenju sa istim mesecom 2018. godine.\nPočetak 2020. doneo je izvestan optimizam, jer je MINI saopštio da je skoro 80.000 potencijalnih kupaca izrazilo interesovanje za električni model ovog brenda, ali ostaje da se vidi koliko njih će na kraju odlučiti da auto zaista i kupi.


► SAD stavile veto na rezoluciju o odbacivanju Trampove odluke o Jerusalimu\n18.12.2017 | 10:43h ► 21:46h Vašington\nTo je prvi veto od kako je ona postavljena za ambasadorku u svetskom telu navode izraelski mediji.\nRezoluciju kojom se zahteva odbacivanje saopštenja predsednika Donalda Trampa o Jerusalimu kao glavnom gradu Izraela Savetu bezbednosti UN predložio je Egipat.\nTramp kaže da ne razmatra otpuštanje specijalnog tužioca Mulera\nAmerički predsednik Donald Tramp je rekao da ne razmatra otpuštanje specijalnog tužioca Roberta Mulera koji vodi istragu o mogućim vezama njegovog zbornog štaba s Rusijom u vreme preddničke kampanje.\nTramp se vratio juče u Belu kuću iz Kemp Dejvida i kada je upitan da li razmatra otpuštanje čoveka koji istražuje da li je njegov izborni štab bio u dosluh s ruskim zvaničnicima tokom predsedničke kampanje, on je odgovorio odrečno, bez dodavanja detalja.\nPravni predstavnici Trampovog tranzicionog tima, uspostavljenog u periodu od njegovog izbora dok nije stupila na dužnost njegova nova administracija krajem januara, naveli su da su Mulerovi istražitelji došli do hiljada imejlova zvaničnika tog tranzicionog tima na nepropisan način.\nKonzervativci kritikuju Mulera smatrajući da je došao do imejlova na nelegalan način, što je podstaklo spekulacije da bi Tramp mogao da uradi nešto da prekine istragu. Mulerov tim odbacio je kritike, navodeći da su potpuno legalno došli to do tih meljova.\nTramp je rekao da ne razmatra da optpusti Mulera, ali je oceno da "ne izgleda dobro" to što se govori o nepropisnom dolaženju do dokumenata.\nMulerovi istražitelji nisu dobili podatke od Trampove tranzicione grupe, koja još postoji, već od odvojene savezne agencije Uprave za opšte poslove koja je skladištila materijal, naveli su advokati tranzicione grupe.\nMulerov portparol rekao je da su dokumenti dobijeni na odgovarajući način.\nMeđutim, mnogi Trampovi saveznici iskoristili su pitanje imejlova kao još jedno sredstvo da napadnu kredibilitet istrage o mogućoj vezi s Rusijom koja zaokuplja novu administraciju od početka godine. Članovi konzervativnih medija i neki republikanci u Kongresu počelisu sistematski da se pitaju o Mulerovim motivima i kredibilitetu.\nPriča o mogućem otpuštanju Mulera uznemirila je mnoge demokrate, koji su upozorili da bi time mogla da se pokrene ustavna kriza. Neki republikanci su takođe protiv tog poteza smatrajući da bi to bila greška.\nGlasine o mogućem otpuštanju Mulera potisnule su u drugi plan interesovanje za republikanski poreski plan, o kome treba da se glasa ove nedelje.\nTramp predstavlja Strategiju nacionalne bezbednosti\nPredsednik SAD Donald Tramp danas će predstaviti novu "Strategiju nacionalne bezbednosti" u kojoj se navode izazovi s kojima se suočavaju Sjedinjene Države.\nTramp koji je vodio predsedničku kampanju na platformi "Amerika na prvom mestu" danas će detaljno predstaviti svoj plan u dokumentu koji bi mogao, ukoliko bude u potpunosti primenjen, drastično da promeni odnose SAD s ostatkom sveta, navodi agencija AP.\nPrema visokim američkim zvaničnicima koji su juče videli nacrt dokumenta, strategija će se koncentrisati na četiri glavne teme, zaštitu zemlje i njenog načina života, promovisanje američkog prosperiteta, očuvanje mira kroz snagu i unapređenje američkog uticaja u sve konkurentnijem svetu.\nTramp smatra da su države sveta u stalnoj konkurenciji i da SAD moraju da se bore na svim frontovima da zaštite i odbrane svoj suverenitet kako od prijatelja tako i od neprijatelja. Tramp će jasno navesti da će SAD delovati kako je najbolje za sebe čak iako to znači da deluju jednostrano i da udalje druge po pitanjima kao što su trgovina, klimatske promene i imigracija, naveli su ljudi upoznati sa strategijom.\nU poslednjem takvom dokumentu koji je pripremio tadašnji predsednik Barak Obama 2015. godine klimatske promene navedene su kao hitna i rastuća pretnja nacionalnoj bezbednosti. Jedan zvaničnik je rekao da se u Trampovom planu ta odrednica uklanja, ali da će se pomenuti značaj upravljanja životnom okolinom.\nUprkos riziku od potencijalne izolacije koji predstavlja Trampova strategija, njene osnove ne predstavljaju iznenađenje, navodi agencija AP.\nTramp će u dokumentu navesti da američka ekonomska bezbednost predstavlja nacionalnu bezbednost. Naglasiće da su SAD zainteresovane samo sa vezama s drugim zemljama ili savezima kao što je NATO, koji su fer i recipročni.\nTramp će takođe razmatrati pretnje od po njegovoj oceni "otpadničkih režima" kao što je Severna Koreja, i "revizionističkih sila" kao što su Rusija i Kina koje nameravaju da promene status kvo. To se odnosi na delovanje Moskve u Ukrajini i Gruziji, i Pekinga u Južnom Kineskom moru.\nOčekuje se da će obnoviti poziv zemljama članicama UN i NATO da troše više na odbranu, navodeći da će SAD insistirati na tome njeni savezi treba da budu fer i recipročni.\nZvaničnici su naveli da se u dokumentu Kina označava kao "strateški konkurent", a ne koristi se jača formulacija da se u slučaju Kine radi o ekonomskoj agresiji, kako je prošle nedelje nagovestio savetnik za Nacionalnu bezbednost H.R. Makmaster.\nUprkos međunarodnim izazovima dokument navodi šanse za unapređenje američkih interesa na Bliskom istoku.\nU dokumentu se navodi da se generacijama verovalo da je sukob između Izraela i Palestinaca glavna smetnja koja sprečavas mir i prosperitet u tom regionu, ali da su danas pretnje od radikalnih terorističkih organizacija i Irana dovele do saznanja da Izrael nije glavni uzrok problema tog regiona.\n"Države sve više nalaze zajedničke interese s Izraelom u suočavanju sa zajedničkim pretnjama", navodi se u nacrtu dokumentu.\nKritika Rusije će označiti odstupanje od nedavno izrečenih toplih reči između Trampa i ruskog predsednika Vladimira Putina. Oni su razgovarali dva puta u poslednja četiri dana kada je Tramp pozvao Putina da mu se zahvali na na ljubaznim rečima o američkoj berzi i Putin pozvao Trampa da se zahvali CIA na pomoći u zaustavljanju planiranog terorističkog napada u Sankt Peterburgu.\nU dokumentu se neće eksplicitno pominjati ruski pokušaji da se meša u američki politički sistem, ali jedan zvaničnik je rekao da će se ukazati na značaj osiguranja snage američkih demokratskih institucija.\nU nacrtu u koji je imao uvid AP izražava se žaljenje što je Amerika sebe stavila u loš položaj ulaskom u multinacionalne sporazume, kao što su oni namenjeni borbi protiv klimatskih promena.\nTramp: Znao sam da će Roj Mur izgubiti\nAmerički predsednik Donald Tramp izjavio je danas da je znao da će republikanski kandidat za upržnjeno mesto u Senatu Roj Mur izgubiti na izborima i da veruje da će Republikanska partija dobro proći na izborima za Kongres sledeće godine.\nTramp je jutros na Tviteru naveo da je znao i da će republikanac Ed Gilespi izgubiti na izborima za guvernera Virdžinije, mada je i njega, kao i Mura, podržao na izborima.\nAmerički predsednik je takdoje naveo da je ispravno procenio da će pobediti na predsedničkim izborima prošle godine, kao i da mediji prećutkuju da su republikanci pobedili u pet od pet izbora za Predstavnički dom, mada je iz nekog razloga izostavio da je na izborima za upržanjeno mesto iz Kalifornije pobedio demokratski kandidat.\nDok se poraz Gilespija na izborima za guvernera Virdžinije mogao očekivati, pobeda demokrate Daga Džonsa na izborima u Alabami je bio mnogo veće iznenađenje, pošto je ta država jedna od najkonzervativnijih u SAD, dok je poslednji put kandidat demokrata za Senata tamo pobedio pre 25 godina.\nTramp je prvo na strnačkim izborima podržao Murovog rivala Lutera Strejndža, ali je Mur pobedio. Na potonjim izborima za mesto uz Senatu Tramp je podržao Mura iako je on u međuvremenu optužen za seksualne napade na maloletnice pre 30-tak godina. Na dan izbora u Alabami, Tramp je kritikovao demokratskog kandidata i ocenio da će "narod Alabame uraditi pravu stvar".\n"Zapamtite, republikanci imaju 5-0 u kongresnim izborima ove godine. Mediji odbijaju da ovo spominju. Rekao sam da će Gilespi i Mur izgubiti (iz sasvim različitih razloga), i izgubili su. Takođe sam predvideo da ću 'ja' pobediti. Republikanci će dobro proći 2018, veoma dobro!", naveo je Tramp.\nOve godine je održano šest mesta za upražnjena mesta u Predstavničkom domu. Republikanci su pobedili na pet tih izbora, ali s mnogo manjom razlikom nego što se očekivalo imajući u vidu da su to bila čvrsta uporišta konzervativaca. Na izborima za upražnjeno mesto iz Kalifornije, gde redovno pobeđuju demokrate, republikanski kandidat nije imao dovoljno podrške da se uopšte kvalifikuje za izbore.\nPortal Fajvtrtiejt (fivethirtyeight), koji se fokusira na statističke analize anketa i izbora, ocenjuje da rezultati ove godine za upražnjena mesta u Senatu ukazuju na dobre rezultate Demokratske partije na izborima sledeće godine, na kojima se bira nov saziv Predstavničkog doma i trećina Senata.\nAmerički predsednik Donald Tramp ocenio je danas da je saradnja obaveštajnih službi SAD i Rusije pomogla da se izbegnu "hiljade" žrtava u planiranom terorističkom napadu na Sankt Peterburg.\n"Oni su mogli da uhapse teroriste bez ijednog izgubljenog života. Možda bi hiljade ljudi bilo ubijeno", rekao je Tramp i dodao da "stvari tako treba da se rade".\nRuski predsednik Vladimir Putin se juče zahvalio Trampu za "obaveštajne podatke koje je poslala CIA" i koji su, prema njegovim rečima, omogućili sprečavanje napada na Sankt Peterburg.\n"Informacije dobijene CIA su se pokazale dovoljnim za oktrivanje, potragu i hapšenje kriminalaca", navodi se u saopštenju Kremlja. Rečeno je da su teroristi planirali napad eksplozivom na crkvu Gospe od Kazanja.\nRuska Federalna služba bezbednosti je krajem prošle nedelje objavila da je rasturila ćeliju Islamske države koja je planirala napade u Sankt Peterburgu 16. decembra.\nU sredu i četvrtak je uhapšeno sedam ljudi.\nBela kuća: Tramp ozbiljno misli o kazni Rijadu zbog afere nestanka novinara\nEkonomski savetnik Bele kuće Lari Kadlou izjavio je večeras da je američki predsednik Donald Tramp bio ozbiljan da će Saudijska Arabija biti "teško kažnjena" ako se utvrdi da je...\nBela kuća: Ne mešamo se u istragu FBI o Kevenou\nVisoki zvaničnici administracije američkog predsednika Donalda Trampa negirali su danas da se Bela kuća meša u novu proveru kandidata za sudiju Vrhovnog suda SAD Breta Kevenoa i naveli da...\nOpet su nam pogledi uprti u Ujedinjene nacije, 73. godišnje zasedanje Generalne skupštine. Ljubitelje političkog rijalitija najviše zanima da li će šef naše diplomatije opet skovitlati...


Najskuplje je grejanje na struju ili lož ulje – Nadlanu.com\nNajskuplje je grejanje na struju ili lož ulje\nBEOGRAD, 14.septembra 2010. (Beta) - Najveće troškove za grejanje na početku grejne sezone imaće domaćinstva koja koriste lož ulje i struju direktno u grejnim telima ili kotlovima za etažno grejanje, objavila je Agencija za energetiku Srbije (AERS).\nKako se precizira u saopštenju, prema cenama energenata koje su važile u septembru 2010, za grejanje stana od 60 kvadratnih metara ta domaćinstva bi tokom cele sezone trebalo da izdvoje oko 129.000 dinara za lož ulje, odnosno 108.000 dinara za električnu energiju.\nPrema navodima AERS-a, za grejanje prirodnim gasom troškovi su više nego upola manji i iznose oko 51.000 dinara. Najjeftinije grejanje imaće domaćinstva koja koriste ugalj, jer će njihovi troškovi zavisno od vrste uglja, sa uračunatim troškovima prevoza, iznositi od 37.000 do 42.000 dinara, dodaje se.\nUkoliko se za grejanje stana koriste termoakumulacione peći, troškovi iznose oko 36.500 dinara, ali to je, kako je naveo AERS, samo uz uslov isključivog korišćenja jeftinije noćne struje.